Ҳамкорликдан мақсад маҳаллийлаштиришни кучайтириш\nТаҳлилларга қараганда кейинги йилларда кўрилаётган кенг кўламли чоралар натижасида мамлакатимиздан экспорт қилинаётган маҳсулотлар ҳажми кўпайиб бормоқда. Айни пайтда импорт маҳсулотлар салмоғининг ҳам ўсиб бораётганини кузатиш мумкин. Айниқса, улар орасида бутловчи ва эҳтиёт қисмлар, ҳаттоки ўзимиздаги хом ашёдан тайёрланиши мумкин бўлган маҳсулот ва материаллар ҳам бор. Республикамиз саноат тармоғида етакчи ўринга эга бўлган “Ўзэлтехсаноат” акциядорлик компанияси такрибига кирувчи корхоналарда ишлатиладиган бутловчи ва эҳтиёт қисмларнинг аксарияти четдан келтирилмоқда. Маълумотларга кўра, 2017 йилда компания таркибига кирувчи корхоналар томонидан умумий қиймати 244,7 миллион АҚШ долларлик хомашё, бутловчи қисм ва ускуналар импорт килинган, жорий йил январ-май ойларида бу кўрсаткич 103,7 миллион долларни ташкил этган. Кўриниб турибдики, муайян корхона маблағининг анча миқдори импортга сарфланмоқда ва бу ўз навбатида маҳсулот таннархининг қимматлашувига олиб келмоқда. Хўш, ушбу масаланинг ечими қандай?\nОлий Мажлис Қонунчилик палатасининг Саноат, қурилиш ва савдо масалалари қўмитаси, “Миллий тикланиш” демократик партиясининг парламент қуйи палатасидаги фракцияси, Ўзбекистон Республикаси Бош прокуратураси ҳамда “Ўзэлтехсаноат” акциядорлик компанияси ҳамкорлигида ташкил этилган “Миллий маҳсулотларни ишлаб чиқариш жараёнида маҳаллий хомашё ресурсларидан самарали фойдаланишнинг долзарб масалалари: “Ўзэлтехсаноат” акциядорлик компанияси корхоналари мисолида” мавзусида кўргазмали семинари шу савол доирасида кечди. Унда бу соҳадаги мавжуд муаммони ҳал этишда йирик саноат корхоналари билан кичик бизнес, хусусий тадбиркорлик субъектлари ўртасидаги кооперация алоқаларини ўрнатиш, бунинг учун йирик саноат корхоналари фаолияти, ишлаб чиқараётган маҳсулотлари ҳақида тадбиркорларнинг хабардорлигини ошириш, ўзаро маълумот ва ахборот алмашишни доимий йўлга қўйишнинг аҳамиятига асосий урғу берилди. Мақсад йирик корхоналар томонидан четдан келтирилаётган хом ашёлар, улар қайси маҳсулотни ишлаб чиқариш учун керакли, уларнинг хусусиятлари билан таништиришдан иборат бўлди.\nШу боис семинар аввалида “Ўзэлтехсаноат” акциядорлик компанияси фаолияти ва унга қарашли корхоналарнинг ишлаб чиқариш хусусиятлари ҳақида тақдимот намойиш қилинди. Таъкидланганидек, компания ўз таркибига кабель маҳсулотлари, маиший техникалар ва трансформаторлар ишлаб чиқаришга ихтисослашган корхоналарни бирлаштирган бўлиб, ҳар уччала йўналишда ҳам бутловчи ва эҳтиёт қисмларни импорт қилиб келтириш ҳолати бор. Компания томонидан бу борада илмий изланишларга таянилган ҳолда керакли чораларни кўришга ҳаракат қилинмоқда. Яъни ўз таркибига қирувчи барча корхоналар билан биргаликда импортни оптималлаштиришга доир қатор ишлар амалга ошириб келинмоқда. Натижаси бўйича келтирилган биргина мисолга кўра, “Шўртангазкимё” мажмуаси билан ҳамкорликдаги изланишлар самараси ўлароқ, кабель туридаги полиэтилен хом ашёсини ишлаб чиқариш ўзлаштирилиб, маҳаллийлаштирилди, илгари эса у импорт қилинган. Компаниянинг Ургут туманида маиший техника ишлаб чиқарадиган кичик корхоналари газ плитанинг бурайдиган пластик қисмларини Андижондаги хусусий корхоналардан, темир қисмини эса “Артел” компаниясидан олишга киришишган. Бундан ташқари, телевизорларни деворга мустаҳкамлаб қўйувчи қурилма ҳозир Хитойдан олиб келинмоқда, эндиликда тегишли лойиҳа асосида “Қўқон техинвест” корхонасида ишлаб чиқариш йўлга қўйилиб, дастлабки маҳсулот Қўқон дўконларига чиқарилиб, кейинчалик қувват кенгайтирилиб республика миқёсида сотилиши режалаштирилган. Шунингдек, ПВХ смоласини, ПВХ пластикатининг янги турларини ўзлаштириш кўзда тутилган. Умуман, тармоқда кооперация ва ўзаро тенг манфаатдорлик асосидаги ҳамкорликни мустаҳкамлашга, доимий мулоқотда бўлиш мавжуд муаммоларнинг ечими сифатида қаралмоқда. Мазкур жараёнда албатта иккита омил — сифат ва нарх муҳим аҳамият касб этади. Яъни маҳсулот чет элникидан қолишмайдиган юқори сифатли ва импортникидан арзон нархда бўлиши керак. Чунки, маҳсулот маҳаллий хом ашё, бутловчи буюм ва эҳтиёт қисмлардан қанча кўп тайёрланса, шунча арзон нархда истеъмолчиларга етказилади. Ички бозоримизнинг тўйинганлик даражаси ошади, соғлом рақобат вужудга келади, энг муҳими, маҳсулот сифатли бўлса уни экспорт қилиш имконияти кенгаяди. Хусусий тадбиркорлар худди шундай талабларга жавоб бериб, йирик корхоналар билан алоқани йўлга қўйса, ўзининг келгуси ривожини таъминлаган бўлади. Айни пайтда компания томонидан ўз таркибига қирувчи импорт қилувчи корхоналар, четдан келтирилаётган хом ашё ва бутловчи қисмлар ҳақидаги маълумотларнинг ягона электрон базасининг яратилиши бу борада муҳим омил бўлиб хизмат қилиши шубҳасиз.\nТадбир давомида кабель маҳсулотлари, маиший техникалар ва трансформаторлар учун қандай ва қанча ҳажмдаги эҳтиёт қисмлар зарурлиги, уларнинг қай бирлари импорт қилинаётгани, техник хусусиятлари ҳақида тақдимотлар намойиш қилинди. Импорт товарлари, хом ашёлари, бутловчи ҳамда эҳтиёт қисмларидан фойдаланишнинг ҳолати маиший техникалар бўйича “Артел”, кабель-сим маҳсулотлари бўйича “Ўзкабель” “Андижонкабель” корхоналари мисолида намойиш этилди.\nУшбу корхоналарнинг масъул вакиллари томонидан берилган маълумотларга қараганда, масалан, маиший техникалардан кир машинаси, холодильникларнинг корпуси темир ва пўлатдан тайёрланади ва улар ҳамда конденсатор, электрон термостат, турли хил электромотор, алюминий фольгаси импорт бўлиб келади. Кондиционерлар учун компрессор, клапан, ошхона газ плиталари учун таймер, термометр, электроконфорка четдан олинади. Шунингдек, электрсув иситгичлар, чанг ютгичлар, лед лампалар ҳар бири учун 6 хилдан хом ашё ва материаллар хориждан келтирилади.\nТаъкидланганидек, кабель маҳсулотларини ишлаб чиқариш жараёни жуда мураккаб бўлиб, бунинг учун 100 га яқин хом ашё ишлатилади. Улардан бири алюминий Тожикистон ва Россиядан келтирилади. Бундан ташқари, полиамид иплар, пластикат, бир неча маркали поливинилхлоридли пластикат, “БАСКО” концентрати, ранги барқарор сақланувчи турли хил бўёқлар, ПВХ смолалари, полиэтилен, хлорпарафин, антиоксидант каби яна бир қатор қўшимчалар ва эҳтиёт қисмлар чет давлатлардан олиб келинмоқда. Кимёвий хом ашёлар асосан Европа мамлакатлари ва АҚШдан импорт қилинади.\nТрансформаторларнинг корпуслари учун металлар ҳам республикамизда мавжуд эмас. Шу боис уларни ҳам чет эл валютасига сотиб олинишига тўғри келмоқда.\nТадбир мавзуси доирасида бутловчи ва эҳтиёт қисмлар импортини камайтириш учун нафақат ушбу қисмларни, балки уларни ҳам тайёрлашга кетадиган хом ашёларни ҳам ишлаб чиқаришни маҳаллийлаштиришнинг муҳимлиги масаласига тўхталиб ўтилди. Шунингдек, кузатилаётган муаммоларни бартараф этиш йўли сифатида йирик корхонанинг ўзида илмий изланишларни ташкил этган ёки кучайтирган ҳолда ўзи учун зарур бўлган бутловчи ва эҳтиёт қисмларни ишлаб чиқарувчи кичик цех ёки корхона очишга эътибор қаратиш мақсадга мувофиқ.\nШу билан бирга алоҳида эътироф этилганидек, тайёр товар бўладими ёки хом ашё ёхуд бутловчи ва эҳтиёт қисм бўладими, уларни экспорт-импорт қилишда логистика масаласини ҳал қилиш долзарб вазифалардан бири бўлиб турибди. Шу билан бирга электротехника маҳсулотларини ишлаб чиқарувчи корхоналарнинг кўпи хусусий бўлгани боис уларга имтиёзлар берилса, самара бериши мумкин деган таклифлар ўртага ташланди.\nСеминар якунида иштирокчилар бир қатор корхоналар томонидан импорт қилинаётган хом ашё ва эҳтиёт қисмлар билан яқиндан таништирувчи кўргазма бўлиб ўтди. Мутахассислар хусусий тадбиркорларга ушбу маҳсулотларнинг техник хусусиятлари ва хоссалари, ўзаро ҳамкорлик шартномаларини тузиш имкониятлари атрофлича ахборот беришди. Бу борада иштирокчиларнинг фикрлари билан ҳам қизиқдик.\n— Умуман кўргазмали семинар маълумотга бой тарзда ўтди, деди улардан бири —\n“Вес Адванс” хусусий корхонаси раҳбари Ахмедов Фаррух. Чунки биз аввало, “Ўзэлтехсаноат” компанияси фаолияти ва унинг таркибидаги бир қатор корхоналар ишлаб чиқарадиган маҳсулотлар билан яқиндан танишдик. Кўргазмали тарзда ташкил этилган семинар албатта ҳар қандай тадбиркор учун фойдали бўлди деб ўйлайман. Сабаб шу ернинг ўзида корхона раҳбари ёки мутахассиси билан бевосита мулоқотда бўлиш, икки томон эҳтиёжлари ва имкониятлари ҳақида билиш учун қулай шароит яратилди. Бизнинг корхонамизда ҳам полимер воситаларини қайта ишлаш режамиз бор. Кўргазма стендларидан кўрдикки, масалан “Артел” корхонаси учун газ плиталарининг пластмасса ручкалари, масофадан ишга туширувчи пультлар керак экан. Биз шундай бутловчи қисмларни тайёрлаш юзасидан ҳамкорликни йўлга қўйиш масаласини ўрганиб чиқмоқчимиз.\nРаспечатать Просмотров: 345 09 Июл 2018


ЎзА - Амалий натижаларга бой ўқув-семинар\n17.07.2018 13:01 Чоп этиш версияси\nСирдарё вилояти Сайхунобод туманида “Yoshlar – kelajagimiz” Давлат дастури ижроси доирасида ўқув-семинар ташкил этилди.\nВилоят ҳокимлиги, прокуратура ва Ўзбекистон ёшлар иттифоқи вилоят кенгаши ҳамкорлигида ташкил этилган тадбирда Гулистон давлат университети ҳамда ҳудуддаги касб-ҳунар коллежлари битирувчилари иштирок этди.\nЎзбекистон ёшлар иттифоқи вилоят кенгаши раиси Ш.Зайниддинов ва бошқалар “Yoshlar – kelajagimiz” Давлат дастурининг эртамиз эгалари камолотида тутган ўрни ҳақида тўхталиб, ҳужжатда белгиланган вазифаларни оғишмай амалга ошириш мамлакат тараққиётининг муҳим кафолати эканини таъкидлади.\nСеминар доирасида вилоят ҳокимлиги, прокуратураси, бандлик бош бошқармаси томонидан тумандаги Иттифоқ маҳалласида меҳнат ярмаркаси ташкил этилди. Унда вилоятдаги 50 корхона-ташкилот ва муассаса 1 минг 280 бўш иш ўрни билан иштирок этди. Ярмаркада 340 нафар ёшга ишга жойлашиш учун йўлланма берилди.\n– Ёшларни маълум мутахассислик бўйича қайта тайёрлаш ва малакасини ошириш, меҳнат бозорида талаб юқори бўлган касбларга ўқитиш, бизнес юритиш кўникмаларини сингдириш мақсадида рўйхат шакллантирилди, – дейди Гулистон шаҳар прокурори Сарвар Бозоров. – Мутахассислар томонидан ёш тадбиркорларга имтиёзли шартларда бино, офис техникаси ва материалларини ижарага бериш, интернет билан таъминлаш, бизнес ташаббуслари ва турли йўналишдаги лойиҳаларини амалга ошириш бўйича тавсиялар берилди. Ҳунармандчилик соҳасига қизиққан ёшлар қисқа муддатли ўқиш курсларига таклиф этилди.\nПрокуратура, суд, адлия, ички ишлар идоралари ҳамда вилоят ва туман мутасаддилари, корхона, ташкилотлар раҳбарлари томонидан ёшларнинг мурожаат ва таклифлари тингланди.\nЎқув-семинар ёшлар сайлига уланиб кетди.


Қирғизистон Соғлиқни сақлаш вазирлиги Жаҳон банки ёрдамида 13 та тез ёрдам машинаси сотиб олди\nСоғлиқни сақлаш ташкилотларига 13 та янги тез ёрдам машиналари топширилди. Бу ҳақда Соғлиқни сақлаш вазирлиги матбуот хизмати хабар берди.\nУлар Жаҳон банкининг “Қирғизистонда табиий офатлар рискига чидамлиликни ошириш” лойиҳаси доирасида 764 минг 900 долларга сотиб олинди. Уларнинг учтасида ўпкани сунъий вентиляция қилиш аппаратлари бор.\n«Тез тиббий ёрдам автомобиллари 7 та вилоятга тақсимланади. Улар фавқулодда ёрдам кўрсатиш ва беморларни ташиш учун керак бўлган барча зарурий тиббий анжомлар билан таъминланган», - деб хабар қилади Соғлиқни сақлаш вазирлиги.\nЖаҳон банкининг лойиҳаси 9 миллион долларга тенг. Аввалроқ хабар қилинганидек, нафас олиш аппаратлари, дори-дармон воситалари ва 17 номдаги тиббий кўринишдаги маҳсулотлар, портатив ўпкани вентиляция қилиш аппаратлари ва 13 та тез ёрдам машиналарини етказиш кутилаётган эди.


Qalampir.uz - Таниқли хонандалардан бири уйланди\nТаниқли хонандалардан бири уйланди\n10:08, 20.09.2016 Шоу-бизнес\nУ ўтган йили Урганчда рўй берган мудҳиш воқеа сабаб анча тилга тушган эди.\nХоразмлик таниқли хонандалардан бири, Собировлар сулоласининг давомичиси Наврўзбек Собиров кеча, 19 сентябрь куни бўйдоқлик билан хайрлашди. Бу ҳақда хонанда Анвар Собиров ижтимоий тармоқлардаги шахсий саҳифаси орқали хабар берди.\nМаълумотларга қараганда, тўй Хоразмда бўлиб ўтган. Собировнинг висол оқшомига айни дамда Тошкентда ижод этиб, истиқомат қилаётган хоразмлик таниқли хонандалар – Анвар Собиров, Феруза Жуманиёзова, Афсона ташриф буюришган. Бундан ташқари, хонандалар Озода Нурсаидова ва Шоҳруҳхон ҳам Собировнинг тўйида меҳмон бўлишган. Тўйга эса Ўзбекистонда хизмат кўрсатган артист Оғабек Собиров бош-қош бўлди.\nНаврўзбек Собировнинг қўшиқлари бутун республика бўйлаб тарқалмаган ёки мусиқий телеканалларда клиплари дам-бадам бериб борилмасада, у Хоразмда жуда машҳур. Хонанданинг қўшиқлари 300дан ортган. Дарвоқе, у ўтган йили Урганчда рўй берган мудҳиш воқеа сабаб анча тилга тушган эди. Гап шундаки, ўтган йили Урганчдаги “Ёшлар кўли” маданият ва истироҳат боғида Наврўзбек Собиров концерт дастурини тақдим этган. Текин концертга минглаб мухлислар йиғилган. Одамлар концертни томоша қилиш учун кўлдаги кўприк устига ёпирилишган. Охир-оқибат кўприк панжаралари унга суяниб турган одамларнинг оғирлигини кўтаролмай пайвандланган жойидан ажралиб кетган. Натижада бир неча киши жароҳатланган.\nТеглар:Тўй Анвар Собиров Наврўзбек Собиров\n“Эмми-2016” ғолиблари аниқланди\n13:05, 07.10.2018 7 186\n15:24, 06.10.2018 46 043\n10:35, 27.09.2018 4 870\n19:45, 21.09.2018 13 123\n16:26, 05.09.2018 21 337\nBaxtli bulsinla juda xursandman bitta iltimos doim eng eng eng zur qushiqlar ijro etib yursinla omad.


Юзаларни вирусларга қарши зарарсизлантиришдаги бош хато маълум қилинди\nБу ҳақда биологик зарарсизлантириш бўйича австралиялик мутахассис Кори Чалмерс сўзлаб берди.\n“Ифлос юзалар микроблар билан қопланган бўлади. Улар биоплёнка ҳосил қилади. Бу биоплёнка зарарсизлантирувчи аралашмаларнинг киришига тўсқинлик қилади. Яъни дастлаб микроблар қатламини йўқотиш лозим. Буни оддий совун яхши уддалай олади. Сўнгра кимёвий восита юзада қолган барча вируслар ва бактерияларни самарали йўқ қила олади”, деб келтириб ўтган мутахассиснинг сўзларини Business Insider нашри.


Сенаторлар Обаманинг иқтисодий режасини маъқулладилар\nАҚШ Сенати мамлакат иқтисодиётини бўҳрондан қутқаришни назарда тутган 787 миллиард долларлик режани маъқуллади. Ундан бир оз олдин бу режа Вакиллар палатаси томонидан маъқулланган эди.\nЭндиликда мазкур ҳужжат имзо учун президент Барак Обамага тақдим этилади.\nПрезидент Барак Обама Конгресс аъзолари қутқариш режасини маъқуллаганини олқишлаб, ҳужжатни имзолашни пайсалга солмаслигини айтди.\nИқтисодиётни бўҳрондан қутқариш режасида бошқа чоралар қатори якка шахслар ва тадбиркорлар учун белгиланган солиқлар миқдорини камайтириш ҳам назарда тутилган. Бунинг оқибатда бюджет даромади камайиши айтилмоқда.\nШунингдек, ҳукуматнинг янги улкан харажатлари натижасида шундоқ ҳам катта бўлган бюджет камомади янада кўпайиши башорат қилинмоқда.\nКонгресснинг Бюджет қўмитаси келаси молия йилида камомад салкам 400 миллиард долларни ташкил этишини тахмин қилмоқда.


Муносабат: “жаноб расул” ва “насафий” – oliymahad.uz\nМуносабат: “жаноб расул” ва “насафий”\nЎзи ростини айтсам, шу вақтларда кўп нарсага муносабат билдиришни кўп суймайман, ундан ташқари айни дамда чарчаб, дам олиб ўтирган эдим, лекин, ҳозир эшитган нарсам, компьютеримни ёқиб, ушбу сатрларни битишга мажбур қилди.\nБир одам “жаноб расул” номли қўшиқчи ҳақида айтиб қолди. Аниқроғи, “жаноб Расул” деб айтса, мен қандайдир зиёратгоҳ ёки Расулуллоҳ соллаллоҳу алайҳи васалламни ёки Расулуллоҳ соллаллоҳу алайҳи васалламга тегишли бирор нарсани айтдимикин деб ўйлабман. Кейин билсам, ундай эмас экан.\nМен шахсан у санъаткорни танимайман, аммо у танлаб олган номи ҳақида айтмоқчиман. Яқинда “Насафий” номлиги ҳақида ҳам эшитган эдим. Ўзим Имом Насафийнинг бир неча китобларини ўқиб, у зот раҳимаҳуллоҳнинг ватандоши эканимдан фахрланиб юрган эдим. Лекин бу насафий номли қўшиқчини эшитганимда Насафдан ўтган буюк бобокалонларимиз номига катта доғ тушганини ўйлаб, ичим эзилган эди. Энди эса “жаноб расул”. Нима дейишга ҳам ҳайронман.\nҲеч бўлмаганда Пайғамбаримиз соллаллоҳу алайҳи васалламни ҳурматидан ундай ном танланмаслиги керак эди. Чунки Расулуллоҳ соллаллоҳу алайҳи васаллам қўшиқчи эмас эдилар. Насафий уламолар ҳам сочларини сариққа бўяб олиб, қўшиқ айтиб юрмаган эдилар.\nАхир Аллоҳ таолонинг ҳузурига қайтишимиз бор. Ҳаммамиз, аввало ўзим гуноҳкорман, Аллоҳдан жавоб беришимиз ҳақида ўйлашимиз керак. Ахир ҳеч ким ёрдам бера олмайдиган қиёмат кунида бизни айнан Пайғамбаримиз Расулуллоҳ соллаллоҳу алайҳи васаллам шафоат қиладилар. Иложи йўқ, гуноҳлар қиламиз, аммо Пайғамбаримиз соллаллоҳу алайҳи васалламга, уламоларимизга тегишли нарсалар билан гуноҳ қилмасак яхшироқ бўлади. Чунки бундай гуноҳларни Аллоҳ кечириши қийинроқ бўлса керак…\n770800cookie-checkМуносабат: “жаноб расул” ва “насафий”no\nОлдингиОлимларни таниш ‒ энг катта ибрат манбаидирКейинги“Жамоат” ким биласизми?


Германияда Ўзбекистоннинг аграр салоҳияти намойиш этилмоқда - Darakchi\nГерманияда Ўзбекистоннинг аграр салоҳияти намойиш этилмоқда\nИҚТИСОДИЁТ 17.01.2020, 19:01\nЎзбекистон Республикаси қишлоқ хўжалиги вазирлиги делегацияси Германия Федератив республикасининг Берлин шаҳрида ўтаётган “International Green Week - 2020” халқаро экологик ҳафталигида иштирок этмоқда.\nЎзбекистон Республикаси Қишлоқ хўжалиги вазири Жамшид Ходжаев бошчилигидаги мамлакатимиз делегацияси аъзолари мазкур кўргазма доирасида бир қатор тадбирларда фаол иштирок этмоқда.\nҲар йили “International Green Week” кўргазмасида дунё миқёсида озиқ-овқат, ўрмончилик ва ёғочни қайта ишлаш саноати, боғдорчилик, чорвачилик ҳамда паррандачиликда соҳасида эришилаётган ютуқлар намойиш этилади. Жорий йилда 85-марта ўтказилаётган мазкур халқаро кўргазма илк бор 1926 йилда Берлиндаги “Messe Berlin GmbH” ширкати кўмагида ташкил этилган.\nЎтган йили ушбу кўргазмада 75 давлатдан 85 мингдан ортиқ вакиллар ташриф буюришган. Мамлакатимиз вакиллари “International Green Week” – “Халқаро экологик ҳафталик” кўргазмасида бир неча йиллардан буён фаол иштирок этиб келмоқда.\nЖорий йилда ҳам кўргазмадаги Ўзбекистон павильонида юртимизнинг қишлоқ хўжалиги, табиий имкониятлари, бой тарихи, маданияти, туризм, иқтисодий ва экспорт салоҳияти, ўзбек пазандачилиги намуналари намойиш қилинмоқда.\n“International Green Week” кўргазмасида Ташқи савдо вазирлиги ҳамда “Ўзэкспомарказ” АЖ миллий кўргазмалар маркази томонидан Ўзбекистон стенди ташкил этилган.\nЎзбекистон қишлоқ хўжалиги вазири А.Ходжаев ташриф доирасида шунингдек , Польша Қишлоқ хўжалиги ва қишлоқ ишлари вазири Ж.К.Ардановски, Нидерландия Қироллиги Қишлоқ хўжалиги, табиат ва озиқ-овқат сифати вазири Маржонелд Соннема, Беларус Республикаси Қишлоқ хўжалиги вазири А. Котко, Молдова қишлоқ хўжалиги вазири И.Пержу, Германиянинг Мекленбург федерал Ери қишлоқ хўжалиги вазири ўринбосари Юрген Бухвальд билан учрашди.\nМазкур учрашувлар давомида қишлоқ хўжалиги соҳасида ўзаро тажриба алмашиш, Ўзбекистонда етиштирилаётган қишлоқ хўжалиги маҳсулотлари экспорти, янги аграр технологияларни жорий қилиш сингари бир қатор масалалар юзасидан фикр алмашилди.


Қадимги дунёнинг энг муҳим ва сирли иншоотлари\n15:28 / 22.05.2016\nБаланд кўприклар ва осмонўпар бинолар — замонавий муҳандислик соҳасининг мўъжизаларидир, бироқ инсонни ҳайратга солувчи дунёдаги баъзи иншоотлар минг йиллар аввал барпо этилган. Мазкур рўйхатда милоддан аввалги йилларда пайдо бўлган мафтункор ва ҳайратланарли архитектура ёдгорликларининг айримларини кўриш мумкин.\nХитой императори Цинь Ши Хуан улкан бино қурилишини бошлашга буйруқ беради ва иншоот натижада Буюк Хитой деворига айланади. Мазкур обида структурасининг узунлиги 10 000дан ортиқ километрни ташкил этади.\nҚиш фаслидааги қуёш тикка туриш ҳолатидан бошлаб ҳар йили тўрт кун давомида офтоб нурлари мазкур ёдгорликнинг энг юқори қисмидан кириб, қадимий маъбуд ҳайкалини нур билан ёритиб, зиё сочади. Стоунхеждан анча аввал қурилган (милоддан аввалги 3200 йилда) Ньюгрейнж кўпроқ диний маросимлар ўтказиладиган макон сифатида эътироф этилган. Атрофдаги сопол девор қолдиқлари бу ерда қишлоқ аҳолиси босқинчилардан ҳимояланганини кўрсатади.\nАфинада Акрополь шаклида қурилган биринчи бино эрамиздан аввалги 480-йилларда форслар томонидан бузиб ташланган. Буюк иморатни қайта қуриш ишларига юнонлар қарийб эллик йил сарфлашди. Қилинган меҳнат эса бунга арзийди. Акрополнинг энг ажралиб турувчи нуқтаси Парфенон бўлиб, унда қачонлардир олтин ва фил суягидан ясалган гўзал Афина ҳайкали қад ростлаган эди.\nГёбекли-Тепе ёки Қориндор чўққи (Туркия)\nБу эрамиздан аввалги 9000 йилларда барпо этилган дунёдаги биринчи ибодатхона бўлган. У ерда қад ростлаган ҳайкаллар эса унданда минг йил аввал ўрнатилган. Энг қизиғи шундаки, қурилишнинг айрим жиҳатлари археологларни ҳануз ўйлантириб қўяди: ибтидоий жамиятда яшовчи инсонлар 60 тоннадан оғир Т шаклидаги устунларни қандай кўтара олишган экан.\nДунёдаги энг машҳур археологик ёдгорлик ҳисобланмиш Стоунхеж милоддан аввалги 3000 йилда бунёд этилган. Ёдгорлик турли тошлардан яратилган бўлиб, уларни 300 километрли масофадан бу ергача қандай қилиб олиб келингани номаълумлигича қолмоқда. Бундан ташқари, олимлар Стоунхежнинг аслида нима мақсад учун қурилгани юзасидан баҳс олиб боришда давом этишмоқда. Мунозаралар натижасида энг ғаройиб назариялар келиб чиққан: қадимий синоатга бой сиғиниш манбаи ёхуд илғор астрономик асбоб ва ҳ.к.\nКарнак тошлари (Франция)\nБу қадимий ёдгорлик инсонлар қуёш ва юлдузлар ҳаракатини кузатиши учун хизмат қилган. Милоддан аввалги 4500 йилда аждодлар ўзлари учун қизиқарли ва оригинал машиналарни ихтиро қилиб, мураккаб математик ҳисоблашларни амалга оширишга қодир бўлганликларига ишониш қийин. Майдонга қатъий тартибда оғирлиги бир неча тоннадан ошувчи 3000дан ортиқ тошлар ўрнатилган.\nМегалитик ибодатхоналари (Мальта)\nТурли услубдаги олтита ибодатхона тўплами - Мальтадаги энг севимли сайёҳлик масканларидан бири саналади. Мегалитик иншоотлар нафақат ўзининг ёши билан (улар милоддан аввалги 3500 йилда қурилган), балки замонавий техник ечимлар билан тўғридан-тўғри боғлиқлиги учун ҳам эътиборга сазовордир.\nНэп-оф-Хауар (Буюк Британия)\nОддий тошлардан ясалган уй? Асло ундай эмас. Қаршингизда Шимолий Европадаги энг қадимий уйлардан бири турибди. Нэп-оф-Хауарнинг икки биноси айёрона ўтиш йўлаги билан ўзаро боғланган, эшикдан эса денгизнинг гўзал таровати кўриниб туради. Томдаги тешик уйда ёнғин содир бўлгани ва жиҳозлар тошдан ясалгани учун сақланиб қолганини билдиради.


British Airways авиакомпанияси парвоз вақтида йўловчилардан ёнғоқ истеъмол қилишдан воз кечишни илтимос қилади\n23:04 / 16.02.2016\nBritish Airways авиакомпанияси парвоз вақтида йўловчилардан ёнғоқ, жумладан, ёрёнғоқ истеъмол қилишдан воз кечишни илтимос қилади. Бу ҳақда Metro нашри хабар бермоқда.\nЙўловчиларга самолёт бортига ёнғоқ олиб чиқишга рухсат берилади, бироқ авиаташувчи парвоз вақтида йўловчиларга ёрёнғоқ таклиф қилмайди ёки сотмайди ҳамда аллергияси бор йўловчилардан бундан самолётдаги ходимларни хабардор қилиш сўралади.\nКомпания матбуот котибининг айтишича, айни вақтда компания ўз сиёсатини янгиламоқда. Унда қўшимча чора сифатида йўловчилардан ёнғоқли маҳсулотларни истеъмол қилишдан тийилиш сўралади. Янги қоида 18 февралдан кучга кириши кутилмоқда.\nBritish Airways‘нинг бу қарори озиқ-овқат аллергиясидан азият чекувчилар учун катта ғалаба деб аталди.


Зўрланган маҳбуса қиз туғди\n23 октябр 2021, Тошкент вақти: 16:28\nТергов давомида зўрлангани айтилаётган Райҳон Соатованинг қамоқхонада кўзи ёриди. Бу ҳақда Озодликка маҳкуманинг акаси Абдусамад Соатов маълум қилди.\nУнинг айтишича, Райҳон ҳозирда Зангиота туман туғруқхонасида бўлиб, у ётган хона милиция ходимлари томонидан қўриқланмоқда.\nАбдусамат Соатов: Райҳон, кеча соат 1 дан 10 дақиқа ўтганда туғибди.\nАбдусамат Соатов: Қиз бола. Ҳомила 40 ҳафталик бўлиши керак. Райҳонни ҳомиласи 29 ҳафталик, дейишаяпти.\nОзодлик: Демак¸ муддатидан олдин туғилди.\n- Муддатидан олдин. Ҳали вақти бор эди. Энди 7 ойлик бўлган эди. Ҳозир Райҳоннинг аҳволи яхши дейишди¸ лекин кўргани қўйишмаяпти. Милиционерлар қўриқлашаëтган экан. Менга фақатгина дорилар рўйхатини беришди. Мен Райҳоннинг туғиши жарроҳлик йўли билан бўлдими ëки бошқами - билмайман. Чунки менга жуда кўп дори айтишган. Аптекадан сўрасам¸ бу асосан операцияга¸ кесерево операциясига ишлатилади, дейишди. Балки ҳозир жиянимнинг ҳам аҳволи оғирдир. Врачлардан сўрасам¸ вакуумда дейишди. Врачлар бола яшаб кетиши мумкин дейишаяпти. Лекин бизга ҳали ноаниқ. Мен ўз кўзим билан ҳали кўрганим йўқ, дейди Абдусамат Соатов.\n“Эзгулик” жамияти маълум қилишича Райҳон Соатова 9 майда Тошкент шаҳар Мирзо Улуғбек туман Ички ишлар бўлими ходимлари томонидан ҳисбга олинган.\nАбдусамат Соатовга кўра, Зангиота туман шифокорлари унга Райҳоннинг ҳомиласи 29 ҳафталик пайтида туғилганини билдиришган. Агар ҳисоб- китоб қилинса, Райҳон ҳибсга олинганидан кейин ҳомиладор бўлгани маълум бўлади.\nТошкентда аввалига безориликда айбланиб, сўнгра босқинчига чиқарилган сурхондарёлик уч опа-сингил фожеаси ҳақида Озодлик аввалроқ хабар қилган эди.\n“Эзгулик” жамияти маҳбусаларнинг қариндошларига таянган ҳолда сурхондарёлик Наргиза, Райҳон ва Хосият Соатовалар Тошкент шаҳри Мирзо Улуғбек туман Ички ишлар бўлимида тергов пайтида милиция ходимлари томонидан зўрлангани ҳақида хабар тарқатганди.\nТергов пайтида зўрлангани айтилаётган опа-сингилларнинг ўртанчаси Райҳон Соатова акасига уни Мирзо Улуғбек туман ички ишлар бўлимида 12 киши номусига тажовуз қилгани ҳақида гапириб берган.\nАйни пайтда Абдусамат Соатов ҳуқуқ-тартибот идораларидан синглиси Райҳон билан боғлиқ иккита тиббий экспертиза ўтказилишини талаб қилаяпти. Абдусаматга кўра, биринчиси нима сабабдан Райҳоннинг қизи муддатидан аввал туғилгани бўйича, иккинчиси туғилган боланинг отасиннинг кимлигини аниқлаш борасидаги экспертизалардир.\n- Мен “Нима учун муддатдан илгари бўлди?” деб экспертиза ўтказишларини талаб қилсам¸ менинг гапимни ҳеч ким эшитишни истамаяпти. Шунинг учун мен ҳозир қабул қилишини сўраб, Жазони ижро этиш бош бошқармасига келиб¸ мутасадди раҳбар қабулида кутиб ўтирибман. Экспертиза ўтказишларини талаб қилмоқчиман. Кейин экспертиза қилиб, боланинг отасини билса бўлади, деяпти. Мен ўша нарсани ҳам талаб қилаяпман¸ лекин менинг мурожаатимни ҳеч ким қабул қилмаяпти. Прокуратурага ҳам: “комиссия тузиб беринглар”, деб айтганман. Кимлардан гумоним борлигини ҳам айтганман. Менинг мурожаатим на прокуратура¸ на МХХ – умуман, ҳеч ким томонидан тингланмаяпти. Булар “қарға қарғанинг кўзини чўқимайди” қилиб¸ ëпиғлиқ қозонни ëпиғлигича қолдиришмоқчи. Мен шуни англаяпман,\nдейди Абдусамат Соатов.\n“Эзгулик” жамияти фаоли Абдураҳмон Ташанов Райҳон Соатованинг боласи муддатидан аввал туғилиши борасида ўз тахминларини келтиради.\n- Қизнинг ҳомиласининг эрта тушиши¸ яъни 29 ҳафталик эканлигида туширилиши мени жуда ҳам катта шубҳага олиб боради. Булар конкрет далиллардан¸ исботлардан қутулишмоқчи. Турмадагилар болани мажбурий равишда туширди ëки Райҳонга бирорта бир психотроп дорилар қўллади, деган гумонга боришга асосларим бор. Чунки биз бу масала бўйича бир неча марта Тошкент шаҳар прокуратурасига¸ республика Бош прокуратурасига ва бошқа тегишли органларга мурожаат қилдик. Афсуски, бизга бир энлик жавоб бўлмади. Чунки қўрқишади. Чунки бу нарса миршаблар томонидан содир этилган. Биз бунга 100 фоиз ишонамиз. Нима учун Ўзбекистон ҳукумати¸ бош прокуратура комплекс текширувлар ўтказмаяпти ëки терговчиларга нисбатан текширув ўтказмаяпти? Ўзининг юзини очиш учун ўтказади, деб ҳам ўйламайман. Ҳозир терговчини бошқа жойга ишга ўтказиб юборади бостириш учун, дейди Абдураҳмон Ташанов.\nЎзбекистон Бош прокуратураси матбуот хизмати раҳбари Светлана Ортиқова опа-сингил Соатоваларнинг тергов давомида милиция ходимлари томонидан зўрлангани ҳолатини умуман инкор қилди.\n- Мен бу маълумотни умуман тасдиқламайман. Опа-сингил Соатоваларга нисбатан жиноят иши қўзғатилиб¸ тергов ҳаракатлари олиб борилган. Тергов ҳаракатлари олиб боришда миллий қонунчиликка биноан ҳамма ҳаракатлар олиб борилиб¸ инсон ҳуқуқлари тамойилларига итоат қилинган. Ҳеч қандай тазйиқлар¸ зўравонликлар ишлатилмаган. Битта нарсага эътиборингизни қаратаман ва шу фурсатдан фойдаланиб¸ барча Озодлик радиосининг мухлисларининг ҳам эътиборини қаратаман: Ўзбекистоннинг миллий қонунчилигида жазо учун жавобгарлик муқаррарлиги тамойили бор. Бировнинг шахсини уриш ëки баданига шикаст етказиш ëки ҳаëтига¸ соғлигига тажовуз қилишга ҳеч кимнинг ҳаққи йўқ. Мана опа-сингил Соатовалар мана шунақа тажовуз қилганлиги оқибатида тергов ҳаракатлари олиб борилган. Суд жараëнида уларнинг жинояти тўла тасдиғини топган. Бош прокуратура томонидан Назарова Гулсоранинг (опа-сингил Соатоваларнинг онаси - таҳр.) аризаси тўлалигича ўрганиб чиқилган. Шу ҳукмга протест келтиришга ҳеч қанақа асос топилмаган, дейди Светлана Ортиқова.\nАбдураҳмон Ташановга кўра, “Эзгулик” жамияти Райҳон Соатова ҳимояси учун курашни давом эттиради.\n- Бундан кейин яна Райҳон Соатованинг иши бўйича Бош прокуратура ëки Ўзбекистон ҳуқуқий органларидан бутунлай шубҳадамиз. Биз бу нарсани Ўзбекистон Бош прокуратураси тизимидаги прокурорлар ëки ҳуқуқни муҳофаза қилиш органлари текширади, деб ўйламаймиз. Биз бу масаласи янги йилдан бошлаб янги парламентнинг суд-ҳуқуқ масалалари қўмитаси олдига қўямиз. Агар у ерда ҳам ҳал бўлмайдиган бўлса¸ халқаро ташкилотлар¸ халқаро Қизил Ярим Ой жамияти¸ халқаро Қизил Хоч қўмитаси каби жамоат ташкилотларига мурожаат қиламиз. Инсон ҳуқуқларини ҳимоя қилувчи халқаро ташкилотларга мурожаат қиламиз. Охиригача курашамиз, дейди Абдураҳмон Ташанов.\nРайҳон Соатова суд ҳукмига мувофиқ етти йиллик қамоқ жазосига маҳкум қилинган. Унинг опаси Наргиза ҳам Зангиота туман аёллар қамоқхонасида жазо муддатини ўтаяпти. Кичик синглиси Хосият эса тергов давомида зўрлангандан кейин икки ой руҳий касалликлар шифохонасида даволаниб чиққан. Хосият ҳозирда озодликда.


14/Февраль/2020 Тошкент халқаро инвестиция форуми\nМалайзияда Тошкент халқаро инвестиция форумига бағишлаб брифинг ўтказилди\nКУАЛА-ЛУМПУР, 14 февраль. /«Дунё» АА/. Малайзия пойтахтида I Тошкент халқаро инвестиция форумига бағишланган брифинг бўлиб ўтди, деб хабар бермоқда «Дунё» АА мухбири.\nМалайзия Эксимбанки, Ташқи савдони ривожлантириш корпорацияси ва Малайзия-Ўзбекистон савдо палатаси билан ҳамкорликда ташкил этилган тадбирда Тошкент халқаро инвестиция форуми мақсад ва вазифалари, мамлакатимиз иқтисодий имкониятлари, истиқболли лойиҳалар ҳамда янги бозорларга чиқиш учун шерикларни жалб қилишдаги ишлар ҳақида маълумот берилди.\nТадбирда Малайзиянинг Эксимбанки директори Назри Aбдул Раҳим қўшма сармоявий ва экспортга йўналтирилган лойиҳаларни молиялаштириш мақсадида Ўзбекистон билан ҳамкорликка қизиқиш билдирди.\nКичик ва хусусий секторни ривожлантириш учун имтиёзли кредитлар ажратиш, талаб юқори бўлган маҳсулотларни ишлаб чиқариш лойиҳаларини амалга ошириш имкониятларини кўриб чиқишга тайёрлигини билдирди. Бу борадаги масалаларни муҳокама қилиш учун Тошкентда ўтадиган форумда иштирок этиш истагини билдирди.\nТаъкидланганидек, Ўзбекистон Марказий Осиё иқтисодиётини ривожлантиришда муҳим аҳамиятга эга. Ўзбекистоннинг табиий ресурсларга бойлиги, солиқ ва божхона имтиёзлари Малайзия ишлаб чиқарувчиларининг қизиқишига сабаб бўлмоқда.\nАнжуманда «MATRADE» бошқарувчиси Рослайли Осман ҳам сўзга чиқди ва мамлакатларимиз ўртасидаги савдо-иқтисодий, сармоявий ҳамкорлик ривожланиб бораётганини юқори баҳолади.\nТадбир доирасида «Дунё» АА мухбири иштирокчиларнинг Ўзбекистон – Малайзия ҳамкорлиги ҳақидаги фикрлари билан қизиқди.\nФайсал Мустафо, Малайзия Эксимбанки раиси:\n– Ўзбекистонда ижтимоий-иқтисодий, сармоявий ва савдо соҳаларини ривожлантиришга қаратилган туб ўзгаришларни диққат билан кузатмоқдамиз. Ушбу кенг кўламли ва аҳамиятли ислоҳотлар хорижий шериклар, шу жумладан, Малайзия ишбилармон доиралари учун мамлакатингиз эшикларини янада кенгроқ очиш имконини беради. Ўзаро манфаатли ҳамкорлик истиқболларини ўрганиш мақсадида Тошкент халқаро инвестиция форумида иштирок этиш ниятидамиз.\nМалайзия Эксимбанки Ўзбекистонда инвестиция ва экспортга йўналтирилган лойиҳаларни биргаликда молиялаштириш учун кредит линияларини жалб қилишдан манфаатдор.\nРаж Дураираж, Малайзия-Ўзбекистон савдо палатаси бош котиби:\n– Кенг кўламли ислоҳотлар самараси – Ўзбекистоннинг сармоявий жозибадорлигини оширмоқда. Хусусан, Малайзия томони мамлакат иқтисодиётига катта миқдордаги сармоя киритишга интилмоқда.\nБугунги кунда мамлакатларимиз Савдо-саноат палаталари «Midlands Aviation Asia Pacific Sdn. Bhd.» компанияси билан ҳамкорликда Хоразм вилоятида учувчилар тайёрлаш марказини замонавий жиҳозлар билан таъминлаш ва Ўзбекистондан хорижий мамлакатларга юкларни ташишни таъминлайдиган логистика марказини барпо этиш бўйича инвестиция лойиҳалари устида иш олиб бормоқда.\nИшончим комилки, Тошкент халқаро инвестиция форуми Малайзия ва Ўзбекистон ишбилармон доираларининг манфаатли ҳамкорликни ривожлантиришлари учун платформа бўлиб хизмат қилади.\nИТСВ: Саудия Арабистони соғлиқни сақлаш ...\nТошкент халқаро инвестиция форуми доирасида Ўзбекистон Республикаси Соғликни сақлаш вазирл...\nИТСВ: Ўзбекистон ва ХХР Тошкент халқаро ...\nЖорий йил 25 март куни Тошкент халқаро инвестиция форуми доирасида “Ўзбек-Хитой инвестицио...\nЎзбекистон Президентининг биринчи Тошкен...\nДавлатимиз раҳбарининг нутқида акс этган сўнгги йилларда мамлакатда амалга оширилган макро...


МАҲАЛЛАДА БЕШ ТАШАББУС - AUZ.UZ\nМАҲАЛЛАДА БЕШ ТАШАББУС\nАндижон шаҳарнинг Машъал маҳалласида «Июнь-ёшлар ойлиги» доирасида фестиваль ўтказилди. Мазкур фестивалда ҳамкор ташкилотлар вакиллари, ўқитувчилар, ўқувчи-ёшлар, Ўзбекистон Республикаси Ички ишлар вазирлигининг Андижон академик лицейи курсантлари, ҳудуддаги мактабгача таълим муассасалари, ота-оналар, маҳалла фаоллари иштирок этдилар.\nФестивалда 42-болалар боғчаси тарбиячи ва тарбияланувчилари ҳамда Андижон санъат коллежи ўқувчилари томонидан саҳналаштирилган театр томошалари, уларнинг ижодига оид ҳунармандчилик, рассомчилик санъати намуналари намойиш қилинди, куй-қўшиқ ва рақслар ижро этилди. Андижон академик лицейи курсантларининг сафда юриш ва саф қўшиқлари, рассомлик, спорт турлари бўйича чиқишлари, ахборот-ресурс маркази томонидан 100 га яқин китоблар кўргазмаси ташкиллаштирилди.\n- Вилоятимиздаги барча маҳалла ва таълим муассасаларида, корхона ва ташкилотларда мазкур лойиҳа тарғиботига бағишлаб маънавий-маърифий тадбирлар ташкил этилиб, кўп йиллик ҳаётий тажрибага эга фаоллар, турли ютуқларга эришган ёшлар, намунали оилалар, санъат ва маданият вакиллари билан учрашувлар уюштирляпти, -деди Андижон шаҳар маънавият-маърифат маркази раҳбари Сардорбек Қориев.\nБеш ташаббус доирасида амалга оширилаётган шу каби саъй-ҳаракатлар ёшлар келажаги, таълим-тарбияси борасидаги ишлар самарадорлигига хизмат қилиши шубҳасиз.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Гўзаллигимиз сири... жуда оддий!\t11:09, 21 октябрь\tМуштарийларамиз таҳририятимизга қўнғироқ қилиб, «Нега санъаткор аёлларнинг ҳаммаси чиройли, қоматлари ҳам аъло даражада? Сирларини бизга ҳам ўргатишсин», дея сўрашди. Машҳур аёлларимиз билан боғлансак, қарангки, ҳаммаси оддий экан. Ишонмайсизми, марҳамат, ўзингиз ҳам танишинг. «Чаққон бўлинг, тўлишмайсиз!»\nШОДИЁРА, раққоса: — Ҳар ҳафта қошларимга ва киприкларимга ўсма қўяман. Ўзбекона гўзаллик сири бу. Кечки пайт эса қошларим ва киприкларимни махсус тозаловчи восита билан артаман. Яна бодом ёғи суртиш ҳам жуда фойдали. Юз парвариши учун эса мева ва сабзавотлардан қилинган тайёр ниқобларни ишлатаман. «Туғруқдан сўнг спортчига айландим»\nОйхон ИФОРЗОДА, хонанда: — Сочларимга ханталли ниқоб ишлатаман. 1 дона тухум, 1 чой қошиқ хантал ва 2 ош қошиқ қатиқни аралаштириб, соч илдизларига суртинг. Ярим соатдан сўнг шампунь билан ювинг. Бу ниқоб соч толаларини мустаҳкамлаб, ўстиради. Иштаҳам карнай бўлгани учун ширин егуликларин кўрсам, қоматим ҳақида ўйлаб ҳам ўтирмайман. Шу сабаб доим спорт машғулотларига қатнашиб, ҳафтада икки марта парҳезли кун эълон қиламан. Масалан, сут маҳсулотлари, мевалар билан чегараланаман, холос.\nШИРИН, хонанда: — Сочларим узунлиги ва мустаҳкамлигига кўпчилик ҳавас қилади. Уларга доим бодом, канакунжут ёғи суртаман, тухумли ниқоблар қиламан. Қатиқ билан ювиш ҳам самарали. Кейин ҳеч қачон нам пайти тарамайман. Чунки кўп тўкилади ва синиб қолади толалар. Аввал яхшилаб қуритиб, кейин тарайман. Юзларимни эса сутда чайишга одатланганман. МУХЛИСА тайёрлади.\nСарвқомат япон аёлларининг сири\tСкарлетт Йоханссон билан суратга тушиш учун номаълум эркак Туркия ҳарбий базасига кирди\tБрэд Питт рафиқаси Анжелина Жоли билан бўлаётган жанжални ошкор этмасликни талаб қилди\tШаҳзода Райҳон ва Асални ортда қолдириб, ўзбек шоу-бизнесидаги энг яхши кўрсаткичга эга бўлди\tСандра Буллокнинг 11та ҳаётий қараши Буржингизга қараб, парҳез тутинг!\tОтправить


Россияда Daewoo ҳалигача харидоргир\n19:33 22 Феврал 2018\n© Commons.wikimedia/ Milhouse35\n01:49 19.10.2016 (Янгиланган 01:56 19.10.2016) Ҳавола олиш\nРоссия фойдаланилган автомобиллар бозорида Daewoo Nexia ва Daewoo Matiz автомобиллари харидорлар томонидан сотиб олинмоқда.\nТОШКЕНТ, 18 окт — Sputnik. "АВТОСТАТ" таҳлилий марказ хабарига кўра 2016 йилнинг сентябр ойида Россия фойдаланилган автомобиллар бозорида 461,5 минг автомобил сотилган. Йил бошидан бери ушбу бозор ҳажми ўтган йилган қараганда 7,5 %га ўсган.\nСентябрь ойида Россияда 10826 дона Daewoo (асосан Nexia ва Matiz) автомобиллари сотилган ва оммавийлик бўйича — 14 ўринни эгаллаган.\nЭнг оммавий автомобиллар рўйхатида биринчи ўринда — LADA. Фойдаланилган автомобиллар бозорида сентябр ойида 126 минг дона LADA автомобили сотилган. Иккинчи ва учинчи ўринларни ўринда Япониянинг Toyota — 51,6 минг дона ва Nissan автомобиллари — 25 минг дона.\nТўртинчи ва бешинчи ўринларни Hyundai — (20 минг дона) ва Chevrolet — (19 минг) автомобиллари эгаллади.


Учтепа туманидаги саккизта мавзе аҳолиси Ички ишлар вазирига мурожаат қилган. Улар фоҳишалар ва гиёҳвандларга қарши чора кўрилишини сўрашган Ўзбекистон янгиликлари\n21 June 2021, 11:06\nЎзбекистон, Тошкент – Batafsil.uz. Учтепа туманидаги саккизта мавзе аҳолиси Ички ишлар вазирига мурожаат қилган. Улар ушбу ҳуддуда тўпланадиган фоҳишалар ва гиёҳвандларга қарши чора кўрилишини сўрашган. Бу ҳақда мухбиримиз хабар бермоқда.\n"Бир неча йилдан буён Заргарлик кўчаси, хусусан, Шухрат дўкони ва “Туркистонбанк”нинг рўпарасида ҳар кеча ижтимоий масъулияти паст бўлган, шовқин-сурон ва тартибсизликлар келтириб чиқарадиган аёллар йиғилмоқда. Автомобиллар уларнинг олдида тўхтаб, навбатга туришади, баъзан икки қатор бўлишади. Машиналар шовқин қилишади, сингал чалиб, бошқа машиналарнинг ўтишига халақит беради. Ҳайдовчилар баланд овоз билан сўкинишади", - дейилмоқда мурожаатда.\nБуларнинг барчаси кечқурун ва тунгги пайтда дам олишга қўймайди. Маҳаллий аҳоли туман ҳокимлиги, Учтепа тумани ИИБга, туман депутатларига мурожаат қилган, аммо натижа йўқ ва вазият ўзгаришсиз қолмоқда. Уларнинг сўзларига кўра, биргина патруль қўйилиб, улар ҳам шунчаки йўлда ҳаракатланиб, сирена ёқиш билан чекланмоқда.\n“Бундан ташқари, бизнинг ҳудудда ёшлар наркотик модда сифатида (тропикамид) фойдаланадиган дори сотилади. Ҳовлиларимизда бундай дорилар таъсирида бўлган ёш йигитларнинг борлиги болаларимиз учун жиддий хавф туғдиради. Чунки мактабдан қайтишда бу одамларга дуч келадиган қизларимиз учун ташвишдамиз. Бу эркакларнинг қизларга тегажоқлик қилган ҳолатлари учрамоқда”, - дейилмоқда мурожаатда.\nМаҳаллий аҳоли Ички ишлар вазирлиги раҳбаридан муаммони ҳал қилишни сўрамоқда, чунки маҳаллий идораларга қилинган мурожаатлар ёрдам бермаган.\nБундан ташқари, улар бу мурожаатни маҳаллий ҳокимият идораларига юбормасликни сўрашган. Сабаби - улар ёрдам сўраб мурожаат қилишган бўлсада, натижа бўлмаган.


Мазкур нуфузли халқаро тадбирда кенг турдаги тўқимачилик маҳсулотлари, кундалик ва иш кийимлари, саноат ускуналари ҳамда эҳтиёт қисмлар намойиш қилинди.\nЎзбекистон миллий экспозициясидан ўрин олган йигирилган олий навли ип, юқори сифатли газламалар ва тайёр кийим-кечаклар ташриф буюрувчиларда алоҳида қизиқиш уйғотди. Шунингдек, қатнашчилар мамлакатимизда тўқимачилик саноатининг барқарор ривожланиши, икат матоларининг яратилиш тарихи, машҳур ўзбек ипаги ҳамда замонавий дизайнерлик намуналари билан ҳам яқиндан танишдилар.\nМодалар намойишини ўз ичига олган мазкур тадбирда ўзбек миллий ва замонавий либослари тўплами “Мафтун” номи остида тақдим этилди.\nБундан ташқари, кўргазма доирасида “Мода ҳамда дизайн: мода саноати, тенденция-лари ва унинг ҳаракатлантирувчи кучи” мавзуида халқаро семинар ўтказилиб, унда мезбонлардан ташқари Буюк Британия, Италия, Литва, Ўзбекистон ҳамда Франциядан келган мутахассислар ҳам соҳа бўйича ўзаро фикр алмашдилар.\nЎзбекистон делегацияси вакиллари таъкидлаганидек, республикамизда тўқимачилик саноати миллий иқтисодиётнинг стратегик муҳим тармоқларидан бири сифатида жадал ривожланмоқда. Натижада юртимиз дунё миқёсида табиий тўқимачилик матолари, пахта-қоғоз маҳсулотларининг асосий ишлаб чиқарувчиларидан бирига айланаётир.\nСеминарда мамлакатимизда хорижий сармоядорлар учун яратилган имтиёз ва афзалликлар, ҳамкорликнинг истиқболли йўналишлари, пахта толасини қайта ишлаш саноати, “Навоий” эркин индустриал-иқтисодий, “Ангрен” ҳамда “Жиззах” махсус индустриал зоналарининг имкониятлари хусусида батафсил маълумот берилди.\nКўргазма доирасида уюштирилган тадбирлар якуни бўйича Ўзбекистон тўқимачилик маҳсулотларини Европа давлатларига етказиб бериш тўғрисида келишувга эришилди.\nИштирокчилар Ўзбекистоннинг миллий экспозициясидаги ишлаб чиқаришга мўлжалланган йигирилган ипдан тортиб, кийим тикиш учун тайёр матолар, жумладан, ипак ва пахта ҳамда жун аралашган нимшойи газламаларга қадар кенг кўламдаги тўқимачилик маҳсулотлари ўзларини мафтун этганини эътироф этдилар.\nАнатолий БУТЕНКО, Дипломатик иқтисодий клуб котиби:\n— Ўзбекистоннинг тўқимачилик маҳсулотлари бу гал ҳам ўтган йиллардаги каби мутахассислару харидорларда катта қизиқиш уйғотди. Бу бежиз эмас, албатта. Чунки ўзбек газламалари тўлиқ пахтадан тайёрланган. Бундай тоза ҳамда асл маҳсулот Европада жуда кам учрайди. Кўргазма чоғида намойиш этилган миллий ўзига хослик ва ранг-баранглик ҳам мени ҳайратда қолдирди.\nИржи РЕЙЛ, “CzechTrade” агентлигининг Болтиқбўйи минтақаси бўйича вакили:\n— Ўзбекистонда ишлаб чиқарилаётган маҳсулотларнинг сифати, тури ҳамда дизайни йилдан-йилга ошиб бормоқда. Кўргазма доирасида намойиш қилинган замонавий ва -миллий либослар тўплами бунга яққол мисол бўла олади. Ўйлайманки, газламалардаги миллий безаклар европалик харидорлар дидига мос келади.\nМазкур рукндаги бошқа мақолалар: « Нефть-газ саноатида яна бир йирик лойиҳа\tЮртимиз банк тизимининг юксак салоҳияти »


Ep – дaвлaт мулки – Huquq.uz\nEp – дaвлaт мулки\n07:17 - 20.03.2020\nЎзбекистон Республикаси Конституциясининг 55-моддасида ер, ер ости бойликлари, сув, ўсимлик ва ҳайвонот дунёси ҳамда бошқа табиий захиралар умуммиллий бойлик эканлиги, улардан оқилона фойдаланиш зарурлиги ва улар давлат муҳофазасида бўлиши қайд этилган. Бухоро вилоятидаги 3384200 гектар ернинг 199100 гектари суғориладиган ерлар тоифасига киради. Унинг 186200 гектари 4836 та фермер хўжалигига узоқ муддатли ижарага берилган.\nВилоят прокуратураси органлари маҳаллий ҳокимликлар, соҳа мутахассисларини жалб қилган ҳолда ерларни хатловдан ўтказди. Бу жараёнда аниқланган қонунбузилишларни бартараф қилиш бўйича прокурор назорати тадбирлари олиб борилмоқда. Ҳозиргача 373 та ҳолатда 98,3 гектар ер ўзбошимчалик билан эгаллаб олингани, 943 та ҳолатда 92,26 гектар ерда ноқонуний қурилиш қилингани, 8 та ҳолатда 14,1 гектар ер ноқонуний ажратилгани аниқланди.\n304 та ҳолатда ўзбошимчалик билан эгалланган ерлар қайтарилиб, 107 та ноқонуний қурилиш бузилган. Судларга жами 841 та, шундан маҳаллий ҳокимликлар томонидан 643 та, прокурорлар томонидан 144 та даъво аризаси киритилди. Шунингдек, аризаларни сайёр судда кўришга асосий эътибор қаратилиб, 66 таси қаноатлантирилди.\nПрокуратура органлари томонидан ҳокимларнинг ер ажратиш ҳақидаги ғайриқонуний қарорларини бекор қилиш ҳақида 8 та протест келтирилиб, 5 та жиноят иши қўзғатилди.\nХусусан, Когон туманидаги «Когон Тилав Кенжа» фермер хўжалиги раҳбари Аҳмад Кенжаев ва иш юритувчиси Чори Элов жиноий тил бириктириб, хўжалик ҳисобидаги 0,15 гектар ерни уй қуриш учун фуқаро Н.Қудратовга 14 млн. сўмга сотиб юборган. Мазкур ҳолат юзасидан жиноят иши қўзғатилиб, тергов олиб борилмоқда.\nЕрдан самарали фойдаланилишини назорат қилувчи кадастр хизмати ходимларининг ўзи ерни талон-торож қилганини қандай изоҳлаш мумкин?! Мисол учун, «Ермулккадастр» Ғиждувон филиалининг бошлиғи Бахтиёр Амонов ва бош муҳандиси Собир Ҳафизов «Ражаб Турди Омад» фермер хўжалигининг 1,05 гектар ерини фуқаро У.Сафаровга ноқонуний равишда расмийлаштириб бергани учун жиноий жавобгарликка тортилди.\nШунингдек, ўзбошимчалик билан қурилган уйларга нисбатан мулк ҳуқуқини эътироф этиш жараёнида ҳам қонун бузилгани ачинарли ҳол. Масалан, Бухоро тумани Боғдашт ҳудуди экинзорнинг 0,13 гектарига фуқаро С.Ҳамроев ушбу фармон қабул қилинганидан кейин уй қурган бўлса-да, Бухоро тумани ишчи комиссияси, туман ер ресурслари хизмати ва қурилиш бўлими, Бухоро шаҳридаги «Лоша» МФЙ мансабдорларининг қонунга зид ҳаракатлари оқибатида Бухоро тумани ҳокимининг қарори билан мулк ҳуқуқи эътироф этилгани аниқланди. Протест асосида мазкур қарор бекор қилиниши билан бирга ҳолат юзасидан 2020 йил 27 январда жиноят иши қўзғатилди.\nЕрга оид қонунбузилишларни бартараф қилишни жонлантириш мақсадида ҳар бир туман ва шаҳарда 20 нафар обрўли оқсоқоллар, депутатлар ва фаоллардан иборат жамоатчилик гуруҳи ташкил этилиб, алоҳида автобус бириктириб берилди. Улар қонунбузарлар билан учрашиб, тушунтириш ва тарғибот ишларини олиб бормоқда.\nБухоро вилояти прокуратураси бўлим прокурори


«АВВАЛ СУЮНЧИНИ ЧЎЗИНГ-ЧИ...», 14-сон\n≡Саломатлик 10:13, 13.04.2017 ✔937\nРедискадан тайёрланган салатлар ўзининг хуштаъмлиги билан иштаҳани очади. Ҳазми енгил бу сабзавотнинг фойдали хусусиятлари ҳам талайгина.\n≡Давр нафаси 15:55, 07.04.2017 ✔983 Тўлиқроқ\n≡Давр нафаси 10:42, 06.04.2017 ✔1414\nУруш қатнашчиларига пул мукофоти\n≡Эшитдингизми? ≡Эшитдингизми? 10:42, 06.04.2017 ✔902\nМамлакатимизда 9 май – Хотира ва Қадрлаш куни, 1941-1945 йиллардаги Иккинчи жаҳон урушида фашизм устидан қозонилган ғалабанинг 72 йиллиги мунособати билан уруш қатнашчилари ва ногиронларига 2 000 000 (икки миллион) сўм миқдорида бир марталик пул мукофоти берилади.\n≡Долзарб мавзу 10:40, 06.04.2017 ✔978\n≡Долзарб мавзу 10:40, 06.04.2017 ✔1109\nКабелларни бириктирувчи ихтиро\n≡Етти кун ≡Етти кун 10:39, 06.04.2017 ✔951\nИслом Каримов номидаги Тошкент давлат техника университети олимлари кучли кабелларни бириктирувчи муфтани яратди.\nКонтрабанданинг пайи қирқилмоқда\n≡Етти кун ≡Етти кун 10:39, 06.04.2017 ✔924\nТенг ярим дорилар ўзимизники\n≡Етти кун ≡Етти кун 10:39, 06.04.2017 ✔969\nАйни пайтда фармацевтика маҳсулотлари ишлаб чиқарувчи маҳаллий корхоналаримиз аҳолининг дори воситаларига бўлган эҳтиёжини шартли бирлик миқдорида 54 фоизни ва умумий эҳтиёжнинг пул кўринишида 24 фоизини таъминламоқда.\n14,5 минг янги иш ўрни\n≡Етти кун ≡Етти кун 10:38, 06.04.2017 ✔846\nБугун банклар томонидан иқтисодиётнинг муҳим тармоқларини ривожлантиришга, инвестиция лойиҳаларини молиялаштиришга улкан эътибор қаратилмоқда. Ана шу фаолиятда акциядорлик тижорат «Асака» банки ҳам четда эмас.\n≡Хориж хабарлари ≡Хориж хабарлари 10:38, 06.04.2017 ✔987\nСанкт-Петербург шаҳри метросида содир этилган портлаш оқибатида 14 киши ҳалок бўлган, 50 киши жароҳатланган.\nБир томчи «олтин»\n≡Хориж хабарлари ≡Хориж хабарлари 10:37, 06.04.2017 ✔938\nТуркманистонда анъанавий «Бир томчи сув — олтин зарраси» байрам шодиёналари бўлиб ўтди.\n123 қаватли осмонўпар\n≡Хориж хабарлари ≡Хориж хабарлари 10:35, 06.04.2017 ✔911\nСеул шаҳрида Жанубий Кореядаги энг баланд иншоот — «Lotte World Tower» биносининг очилиш маросими бўлиб ўтди.\nДунёдаги энг катта гидросамолёт\n≡Хориж хабарлари ≡Хориж хабарлари 10:34, 06.04.2017 ✔914\nХитойлик авиаконструкторлар дунёдаги энг улкан самолёт-амфибияни яратишди, дея хабар тарқатди РАТА-ТАСС.\n≡Хориж хабарлари ≡Хориж хабарлари 10:34, 06.04.2017 ✔941\nБуюк Британия компанияларидан бири сув тубига ғарқ бўлган афсонавий «Титаник» кемасига саёҳатни йўлга қўйди.\n«АВВАЛ СУЮНЧИНИ ЧЎЗИНГ-ЧИ...»\n 10:09, 06.04.2017\nПайшанба, 06-Апрел 2019 2018 2017 2016\nҲеч қачон радиобошловчи бўларман, деб ўйламагандим. Мана, бўлолмадим.


Тошкент. Метронинг янги линиясини қуриш кўплаб иншоотларни бузиш эвазига амалга оширилди.\nCўнгги беш кундан буён ҳеч қандай ўзгариш юз бергани йўқ. Тошкент шаҳри расмийлари Президент фармонларини ҳам, Вазирлар Маҳкамаси қарорларини ҳам эътиборга олмаяпти.\n“Сўнгги беш кун” дер экан, иши 2018 йили тўхтаб қолган Altromark хорижий ширкати раҳбари корхонаси билан боғлиқ 2,5 йилдан буён ечилмаётган муаммолар тўғрисидаги мақола чиққанидан буён ўтган вақтни назарда тутмоқда.\nAltromark раҳбари Тошкент шаҳар ҳокимлиги билан ҳанузгача товон тўлашга доир келишув тузилмаганни билдирди.\nNuz.uz 26 августда босган мақола Altromark билан боғлиқ шу сайтда ёритилган учинчи материалдир, бироқ Тошкент расмийлари шу пайтгача бу чиқишларга ҳеч қандай муносабат билдирган эмас.\nТошкент шаҳар, Яшнобод туманида 1991 йили очилиб, иши 2018 йили тўхтаб қолган Altromark масъулияти чекланган жамият -хорижий корхона (МЧЖ ХК) директори Сергей Александров корхонаси муаммолари моҳияти тўғрисида 31 августда Озодликка бундай деди:\n“Ишлаб чиқариш билан шуғулланиб келган, қарийб 2 млн доллар устав капитали бор, мамлакат бозорида 1991 йилдан буён мавжуд хорижий инвестор икки ярим йилдан буён ишсиз. Тошкент метроси қурилиши учун корхонамизни бузадиган бўлишди. Товон тўлаймиз ¸дейишди. Ваъда ишондик. Заводимизни бузишди. Охир-оқибат товон пулиям тўлиқ тўланмади. Завод ҳам йўқ”.\nAltromark корхонаси ҳақда ва корхона билан Тошкент шаҳар ҳокимлиги ўртасида 2,5 йилдан буён ҳал бўлмай келаётган муаммолар тўғрисида nuz.uz сайти қуйидаги видеосюжетида ҳикоя қилган.\nAltromarkдан ногиронлар араваси, газ ҳисоблагич, ҳайинчалак, овоз кучайтиргич, махсус машина ва бошқалар...\nДиректор Сергей Александровнинг айтишича, 1991 йили Ўзбекистонда иш бошлаган Altromark корхонаси ўтган йиллар давомида жами 50 000 та ногиронлар араваси ишлаб чиқарган, улардан 800 таси ногиронлиги бор болалар ва катталарга бепул берилган.\n1996 йили Altromark ҳукумат топшириғига биноан газ ва сув ҳисоблагичлар ишлаб чиқаришга ихтисослашган ва шу кунгача 300 000 та ҳисоблагич ишлаб чиқарилган. Александровнинг айтишича, бу асбоблар носоз чиққани тўғрисида битта ҳам шикоят тушмаган.\nAltromark ишлаб чиқарадиган маҳсулотлар ногиронлар аравасию ҳисоблагичларгина эмас, корхонанинг бошқа турдаги маҳсулотлари билан унинг расмий сайтида танишишингиз мумкин.\nAltromark бузиладиган бўлди\nТошкент метросининг янги линияси қуриладиган бўлди ва шу сабабли қурилиш ҳудудда бўлган бошқа иншоотлар қатори 2018 нинг февралида Altromark ҳам бузиладиган бўлди.\nБундан Altromark ваҳимага тушгани йўқ. “Чунки мамлакат қонунларига биноан бузиладиган иншоотларимиз учун товон тўланишига ишонардик” дейди Сергей Александров.\nУ яна Ўзбекистон президентининг “Ўзбекистон Республикасида инвестиция муҳитини тубдан яхшилаш чора-тадбирлари тўғрисида”ги фармонини эслатди. Фармонга биноан:\n"ер участкаларини олиб қўйишда жисмоний ва юридик шахсларга тегишли бўлган турар жой ва ишлаб чиқариш бинолари, бошқа иморатлар ва иншоотларнинг бузилишига кўчмас мулкнинг бозор қиймати ва олиб қўйиш сабабли мулкдорга етказилган зарарнинг ўрни тўлиқ қопланганидан кейин рухсат берилади".\nAltromark қанча товонга умид қилган?\nСергей Александровнинг айтишича, корхонага қарашли мулк бузилаётган пайтда бир ҳисоб бўлган бўлса, бугунга келиб бошқа ҳисоб:\nAltromarkнинг таъсисчилари ва раҳбарияти бузилган ишлаб чиқариш иншоотлари учун 2,994 млн. доллар ҳамда корхона учинчи йил бекор тургани учун 1,655 млн. доллар тўланиши, корхонанинг 2,9 гектарли ер участкасининг олиб қўйилган тақрибан 1,4 гектари ўрнига ер участкаси берилиши, корхона тасарруфида қолган ер участкасининг чегарасини аниқлаш учун қизил чизиқ тортиб берилиши лозим, деб ҳисоблайди.\nAltromarkнинг сносга тушган мулки баҳоланди\nNuz.uz сайтининг ёзишича, товон тўлаш учун Altromarkнинг сносга тушган мулкини баҳолаш лозим эди ва Тошкент расмийлари мулкдорга бу ишни Hisob va biznes baholash МЧЖда қилишни тавсия қилган.\nHisob va biznes baholash Altromarkнинг сносга тушган иншоотларини 23 млрд (тақрибан 2 млн 300 минг доллар) сўмга баҳолаган.\nAltromark раҳбарияти бундай баҳони кам деб қабул қилмаган.\nТошкент раҳбарларининг Altromark раҳбариятига ваъдаси\n2019 нинг 15 ноябрида Тошкент шаҳар, Яшнобод туман ҳокими Х. Тиллашайхов Altromark директори С. Александров билан учрашувда олиб қўйилаётган ер эвазига ер беришни, кўрилган зарарни қоплашни, қолган территория қизил чизиғини тортиб беришни ваъда қилади. Бироқ бу келишув оғзаки бўлган ва у юқоридаги видеода акс этган.\nСергей Александровнинг 31 августда Озодликка билдиришича, Тиллашайхов билан бўлиб ўтган учрашувдан 2 соат ўтиб, у Тошкент шаҳар ҳокими Жаҳонгир Ортиқхўжаев билан ҳам учрашган ва шаҳар ҳокимидан ҳам икки соат олдин туман ҳокимидан эшитгани ваъдани эшитган.\nҲокимиятга ўзи танлаган Hisob va biznes baholashнинг ҳисоби ёқмади\nHisob va biznes baholash корхонаси чиқариб берган баҳони оз деб Altromark раҳбарияти ёқтирмаган бўлса, ҳокимият кўп деб ёқтирмади.\nМасалани чуқур ўрганган nuz.uzнинг ёзишича, ҳокимлик мулозимларидан бири (nuz.uz унинг айнан ким эканлигини билишини ёзди) Hisob va biznes baholashга баҳони камайтиришни буюради. Hisob va biznes baholash баҳони икки марта ўзгартиради. “Боз устига ўша мулозим (исми бизга яхши маълум) берилиши керак бўлган тўловга оид дастлабки баҳони камроққа – 18 млрд сўм қилиб ўзгартирган” деб ёзди сайт.\nКелишув имзоланмай 18 млрд сўм тўланди\nТошкент шаҳар ҳокими Ж. Ортиқхўжаев 2019 йил, 21 ноябрда Altromarkка товон сифатида 18 млрд сўм ажратиш тўғрисида қарор чиқаради. Олиб қўйилган ер эвазига ер ажратилмайди. Бой берилган фойдани қоплаш тўғрисида ҳам ҳеч нарса дейилмаган.\nОртиқхўжаевнинг қарори чиққан куннинг эртасига Яшнобод туман ҳокими Тиллашайхов ҳам Altromark юзасидан ўз қарорини чиқаради. Қарорда 18 млрд сўм тўлансин, бу ҳақда Altromark билан келишув тузилсин, дейилган.\nБироқ Сергей Александровнинг айтишича, ҳеч қандай келишув тузилмаган, пул эса, тушириб берилган.\nБалога қолган Hisob va biznes baholash\n18 млрд сўмни Altromarkка тўлаб берганидан сўнг кўп ўтмай, ҳокимлик “кўп тўлаб қўйганини” тушуниб қолади ва Hisob va biznes baholashнинг янги баҳоси пайдо бўлади. Бу гал Altromarkка тўланадиган пул 16,678 млрд. сўмни ташкил қилади ва Сергей Александровнинг айтишича, ҳокимлик орадаги фарқ - 1,34 млрд. сўмни Hisob va biznes baholashдан ундирмоқчи, бу ҳақда суд қарори ҳам мавжуд.\nAltromarkнинг шу кундаги аҳволи\nКорхона 2018 нинг февралидан буён ишламаяпти. 150 киши ишлаб келган корхонада иш жойлари йўқотилган. Замонавий технологиялар бекор турибди. Олиб қўйилган ер эвазига ер берилмагани учун янги маҳсулот ишлаб чиқариш номаълум муддатга кечиктирилган.\nМақолани тайёрлаш жараёнида на шаҳар ҳокимлиги, на Яшнобод туман ҳокимлиги ва на Hisob va biznes baholash телефонларини биров кўтарди.\nAltromark муассислари кенгаши раиси Н. Малюганинг Тошкент шаҳар ҳокими Жаҳонгир Ортиқхўжаевга очиқ хатини 2019 нинг 16 июлида, яна ўша муаллифнинг Президент Мирзиёевга ёзган хатини 2019 нинг 22 октябрида эълон қилган nuz.uz сайти ҳар учала материал юзасидан Тошкент шаҳар ҳокимлигига ижтимоий тармоқларда билдирилган фикрларни жамлаб байрамдан сўнг – 3 сентябрда мурожаат қилажагини Озодликка билдирди.\nNuz.uz Altromarkка доир 26 августдаги мақоласини мана бундай фикр билан якунлаган:\n“Altromark МЧЖ ХК билан боғлиқ воқеа жаҳоннинг барча мамлакатларида Ўзбекистон ташқи ишлар вазирлиги ходимларидан мамлакатдаги инвестициявий муҳитнинг соғломлиги, коррупцияга қарши курашилаётгани ҳамда Қонуннинг руҳига ҳам, ҳарфига ҳам амал қилинаётганини эшитаётган чет элликларга сабоқдир”.


САЛОМАТЛИГИМИЗ ЎЗ ҚЎЛИМИЗДА - Ўзбекистон овози газетаси\nКАРАНТИН ҚОИДАЛАРИ ҚОНУНИЙМИ?\nСАЛОМАТЛИГИМИЗ ЎЗ ҚЎЛИМИЗДА\nЁки соғлом турмуш тарзига амал қилмаслик касалликларга сабаб бўлиши ҳақида\nСтатистик маълумотларга кўра, деярли ҳар икки аёлдан бирининг ҳаётида ҳеч бўлмаганда бир марта пешоб йўллари инфекцияси касаллиги учраб туради. Кўпинча цистит ёки пиелонефрит кўринишида кечади.\nҚовуқда яллиғланишга сабабчи бўлган бактерияларнинг кўпи ичакларда яшайди. Аммо пешоб чиқариш канали ташқи тешигининг анатомик жиҳатдан қовуққа яқин жойлашуви туфайли бактериялар қовуқ ичига кириб, у ерда яллиғланишни келтириб чиқаради. Шу ўринда айтиш жоиз, қовуққа инфекция тушишига шамоллаш ёки шахсий гигиена қоидаларининг бузилиши сабаб бўлади.\nМазкур касалликнинг аломатлари кузатилганда суюқлик ичишни кўпайтириш зарур. Айниқса, морс ёки ўтлардан дамламалар тайёрлаб ичилса яна ҳам яхши бўлади. Суюқлик қанчалик кўп чиқиб кетса, бемор инфекциядан шунчалик тез фориғ бўлади.\nҚовуқ соҳасида қуруқ иссиқдан фойдаланиш мумкин. Лекин шифокор билан албатта маслаҳатлашган маъқул. Дори воситаларини қабул қилишдан олдин ҳам уролог ёки терапевтга мурожаат қилиш талаб этилади. Даво учун препаратларнинг миқдори ва қўллаш тартибини шифокор белгилайди. Циститнинг аломатлари одатда, 2-3 кунда йўқолади, бутунлай соғайиш 5 кунда кузатилади.\nЦистит вақтида даволнмаса пиелонефрит ривожланиши хавфи юзага келади. Бунда инфекция юқорига кўтарилиш йўли билан буйракларга тарқалади. Тана ҳароратининг кўтарилиши ҳамда бел соҳасидаги оғриқлар пиелонефритнинг ўзига хос белгилари ҳисобланади.\nБу ўринда дарҳол шифокорга мурожаат қилиш керак. Баъзан, ҳатто урология бўлимида даволаниш зарур бўлади.\nШу ўринда диққатингизни муҳим бир масалага қаратмоқчиман. Турли дори воситаларини ўз билганича қўллаш беморларнинг аҳволи янада оғирлашишига олиб келади.\nИнсон танаси Оллоҳнинг марҳамати билан бенуқсон, мукаммал яратилган. Биз жуда кўп касалликларни пайдо бўлиши ва сурункали давом этишига ўзимиз сабабчи бўламиз. Энг аввало соғлом турмуш тарзига амал қилиш, тўғри овқатланиш, спорт билан шуғулланиш натижасида жуда кўп касалликларни бартараф этса бўлади. Унутманг, саломатлигимиз аввало ўз қўлимизда.\n1-Республика клиник шифохонасининг олий тоифали шифокор-урологи.


Саид Аҳмад. Лаб ҳақида достон (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Лаб ҳақида достон (ҳажвия)\nСаид Аҳмад. Лаб ҳақида достон (ҳажвия)\nЭркакларнинг ўпишиши жуда хунук нарса-да, укагинам.\nДунёда нима кўп, лаб кўп. Ер юзида қанча одам бўлса шунча бир жуфтдан лаби бор. (Бир одамда тўртта лаб бўлишига ишонмайман).\nШундай лаблар борки, кўрганда эсинг оғиб қолади.\nЁқут лаб, ғунча лаб, шакар лаб, чўччайган лаб, юпқа лаб… Мен унақа маҳаллий аҳамиятга эга бўлган лабларни писанд қилмай қўйганман. Тўғри, илгари тушунмай юрган онгсиз пайтларимда жумҳурият аҳамиятига эга бунақа лабларга маҳлиё бўлиб, маҳалламдан ўтиб кетган пайтларим бўлган. Энди-чи? Йўқ! Энди мен халқаро аҳамиятга молик бўлган бир лабнинг шайдоси бўлиб қолганман.\nБу лаб… уни таърифламоққа авторучка ожиз, қил қалам нимжон, машинка ночор.\nМен бу лабни биринчи марта Тошкент аэропортининг халқаро йўллар майдонида, Кавказ томондан учиб келган машҳур бир ижодкорнинг лабига қапишиб турганда кўрган эдим. Албатта, мен шоир эмасман, бу капишишни нима дейди, ўпич дейдими, бўса дейдими, билмайман. Ҳозир кўриб турганим манзара ўпичга ҳам, бўсага ҳам ўхшамасди, уни рухсат берсанглар, сўриш деб қўяқолай.\nЎшанда меҳмоннинг бу узоқ сўришдан дами қайтиб, юзлари кўкариб кетганини ҳали-ҳали кўз олдимдан кетказолмайман. (Агар ўша меҳмон мен бўлганимда унинг ичига туфлаб юборардим).\nУнинг шу кўриниши меҳмоннинг ичидан ниманидир сўриб олаётганга ўхшади. Шунда мен беихтиёр бу лаб халқимизнинг миллий ғуруридир, деб юборганимни билмай қолибман.\nБир министрнинг отаси ўлганда у ҳам жанозага келиб, фарёд урганча ювғучининг олдига кириб, мурданинг лабидан ўпганини кўрганлар бор.\nЎшанда у ювғучининг олдидан тамшаниб чиқиб, мотамсаро турган министрнинг олдига келди.\n— Отахон жаннати одам эканлар. Жуда ширин ўлик бўптилар.\nУ шундай деб яна тамшаниб қўйди. Министр паст овозда сўради.\n— Отангиз ҳали тириклар, а?\n— Йўқ, у киши йигирма йил олдин оламдан ўтганлар.\nМинистр афсуслангандек бир энтикди.\n— Майли, қилган яхшиликларингиз учун қарзимни узмоқчи эдим. Начора, сиз ҳали тириксиз-ку, қарз узишга улгураман.\nШу лаб тўғрисида яхлитроқ бир асар ёзиш ниятида уни йигирма йил кузатдим. О, бу лаблар. Кимларни ўпмади. Саримсоқ пиёз ҳиди келиб турган, тамаки сувидан пўрсилдоқ бойлаб кетган, арақ иси гуп-гуп келиб турган лабларга бу лаб муҳрини босди. Амалдорларнинг мўлини пойлаб, бўйнига осилиб ўпди. Министрларни қуйиб юриб ўпди.\nБу ўпичларга, бу сўришларга унча-мунча лаб чидамайди. Билмадим, агар чармдан бўлса йиртилиб, пластмассадан бўлса едирилиб кетарди. Балки ўта чидамли қаттиқ қоришмалар комбинатида ишланган лабдир. Балки у фазога учирилган кемалар маъданидан ясалгандир.\nАгар мен шоир бўлсам, шу лабга атаб достонлар ёзардим. Ҳайкалтарош бўлсам, ҳайкалини ясаб пойтахтимизнинг қоқ марказига ўрнатардим. Халқимизнинг ноёб ёдгорлиги сифатида туристлар учун зиёратгоҳга айлантирардим.\nЗАГСдан никоҳ ўқитиб чиққан келин-куёвлар шу лаб ҳайкалининг пойига гулдасталар қўйишини истардим.\nАлишер Навоий саройда лаби ҳаддан ташқари қалин одамни кўриб қолиб, Султондан: — «Бу ким?» деб сўрабди. Шунда Бойқаро: «Қаерга борсам ўпавериб, жонимдан безор қилди. Келди-кетдини ўпиб юрар деб, маош тайин қилмай хизматга олдим», — деган экан.\nКўрдингизми, ўтмишда ҳам салафларимиз лабга эътибор берганлар…\nҚоч, министр, қоч, ундан каттароғи, қоч, ҳоким, қоч, исполком, сени ўпгани лаб келяпти!\nКамондан отилган ўқдек учиб келаётган автобус асфальтда қора из қолдириб қийқириб тўхтади. Асфальтдан ҳам, резина ғилдираклардан ҳам тутун чиқиб кетди. Йўловчилар эшик очилишини ҳам кутмай, деразадан ўзларини ерга отишди. Эшик олди тиқин бўлиб қолган, ичкарида қолиб кетганларнинг шовқинидан йўл бетидаги уйларнинг деразалари зириллайди. Омон-эсон ерга тушиб олганлар орқаларига қарамай тирақайлаб қочаяптилар.\nНима гап? Тинчликми?\nБу сўроққа жавоб берадиган биронта мард топилмайди.\nЧўкаётган кемани энг охирида капитан тарк этади, дегандек, автобус ҳайдовчиси ҳам энг охирида ёқавайрон бўлиб қочиб тушди. Унинг этагидан шартта ушладим.\n— Тинчликми? — дедим бор кучим билан барини чангаллаб.\n— Э, сўраманг. Бир одам автобусда дуч келганини ўпаяпти. Эркакми, хотинми, барибир. Охири менга қараб лабини чўччайтириб келаётганди, қочвордим.\n— Милиция чақириш керак, — дедим унга раҳмим келиб.\n— Автобусда тўппонча таққан милиционер ҳам бор эди, ўпаман, деб яқинлашаётгандаёқ жуфтакни ростлаб қолди.\nУ шундай деб туриб этагини бир силтаган эди, бари қўлимдан чиқиб кетди. Гапнинг охири оғзида қолиб мультфильмдаги қуёндек бир зумда кўздан ғойиб бўлди.\nБу ўпонғич одам ким экан, деб деразадан автобус ичига қарадим. Бир одам лабини ялаб, хўмрайиб ўтирибди. Во ажаб! Ё қудратингдан кетай. Ахир уни танийман-ку! Ўзига-ўзи жумҳуриятда хизмат кўрсатган ўпанғич унвонини берган одам шу бўлади.\nЎпиш бўйича жаҳон чемпионлигига номзод бу одамни жуда яхши танийман. Темир-бетонни ўпса, шафтоли пўстидек юпқа қилиб юборадиган лаблари дунёдаги жами нарсаларни ўпиб бўлган. Осмонда учадиганлардан мурдахўр калхатни, сувда сузадиганлардан акулани, судраладиганлардан кобра илонни, ўрмалайдиганлардан қора қурт билан чаённи, ваҳший ҳайвонлардан шерни ҳам, борингки, жами жонзотни битта қўймай ўпиб чиққан.\nАгар унинг лабини кўп қаватли иморатга пойдевор қилинса, минг йилгача қилт этмай туриб беришига ўзим кафил бўламан. Мабодо, бир кам минг йилда бирон ери қийшайса, майли, мени номард экансан, денг.\nУни танийман, дедим-а? Тўғри, ёшлигидан бери биламан. У болалигида арава михини лабида суғурарди. Лабида тўрт килоли тошни бир соат кўтариб тура оларди. Қаранг-а, ўшандаям ўпичга ишқибоз эди. Дуч келган марсани ўпиб кетаверарди.\nБўйи чўзилиб, оқу қорани ажратадиган бўлганда, фақат одамни ўпиш кераклигини билди. Аввал сал амали борларни ўпди. Кейин магазинчию омборчиларни ўпди. Шу одам олдимдан чиқиб қолса, албатта ўпади, деб эҳтиётдан елкасига противогаз осиб юрадиганлар ҳам бор эди. Айниқса, намозхонлар ундан безор эдилар. Шундай пайтлар бўлардики, бутун бир шаҳар атир ҳиди бўлиб кетарди. Ҳамма чўнтагига одеколон солиб юрарди. Мабодо, ўпса юзимизни атир билан дизенфекция қиламиз, деб эҳтиёт чорасини кўриб қўядилар.\nМана, у ҳозир автобусда лабини чўччайтириб ўтирипти. Мени ҳайратга солган нарса уни тирик кўрганим эди. Чунки у бундан уч ярим ой олдин бандаликни бажо келтирган, яъни омонатини топширган эди. Ювғучига ўзнм қарашворганман. Обдастада сув қуйиб, йўрмашда кафан игнага ўзим ип ўтқазиб берганман. Гўрга қўйишган-да, лаҳад туйнугига ўзим гувала бостирганман…\n← Аввалги Аввалги Саид Аҳмад. Гап (ҳажвия)\nКейинги → Кейинги: Саид Аҳмад. Отпуска (ҳажвия)


13 февраль, 2021, 22:53\nТаркиб чакки эмас.\nФарғонанинг “Истиқлол” клуби ҳам про-лига мавсумига тайёргарликни давом эттиряпти. Яқинда жамоа "Ҳоким кубоги" мусобақасида финалга қадар етиб келди. Афтидан, бу жамоанинг мақсади жиддийга ўхшайди. Улар про-лигада шунчаки очко улашувчи рақиб ролини бажармаслик учун ҳам таркибини тажрибали ўйинчилар ҳисобига тўлдиряпти.\nЯқинда бир қатор етакчи футболчилар “Истиқлол”га кўчиб ўтганликлари ҳақида хабар бергандик. Клуб матбуот хизматининг хабар беришича, Мансур Саидов, Дилёр Эрматов, Павел Смоляченко, Фаррух Турдалиев, Сардор Сотволдиев, Абдуҳолиқ Қурбонов, Аҳрор Ўктамов ва Элёр Мамасолиев билан расман шартнома тузилди.\nЯхши Истиклол кучаберсин Нефитчи чик,аолмаса Истиклол чикади


Ўзбекистонда Ҳаж ва Умра зиёрати учун қўшимча авиарейслар қатнови йўлга қўйилди - Hidoyat.uz\nЎзбекистонда Ҳаж ва Умра зиёрати учун қўшимча авиарейслар қатнови йўлга қўйилди\nАсосий саҳифа Янгиликлар Ўзбекистонда Ҳаж ва Умра зиёрати учун қўшимча авиарейслар қатнови йўлга қўйилди\nЧоп этилди Mart 29, 2019 Ўзбекистонда Ҳаж ва Умра зиёрати учун қўшимча авиарейслар қатнови йўлга қўйилдиda fikr bildirishni o'chirish\nТошкент шаҳар ҳокимлиги томонидан йиғилиш ўтказилиб, фуқароларнинг Ҳаж ва Умра амалларини ташкил этиш масалалари муҳокама этилди. Бу ҳақда Тошкент шаҳар ҳокимлиги матбуот хизмати хабар берди.\nЙиғилишда Ҳаж ва Умра тадбирларини ташкил этиш ва ўтказиш масалалари бўйича жамоатчилик кенгаши фуқароларнинг Умра зиёратига боришга бўлган эҳтиёжини инобатга олиб, Uzbekistan Airways билан биргаликда қўшимча авиарейслар қатнови йўлга қўйилаётганлиги маълум қилинган.\nХабарда айтилишича, Умра зиёрати даврида дин соҳасида фаолият юритаётган малакали ходимлар зиёратчиларга гуруҳ раҳбари сифатида ҳамроҳлик қилмоқда. Зиёратчиларга қулай шароитга эга меҳмонхоналар ажратилган, 3 маҳал иссиқ таомлар билан таъминланади ва тиббий хизмат кўрсатилади. Улар учун Саудия Арабистони Қироллигида транспорт масалалари тўлиқ ҳал этилган.\nМаълумот учун, жорий йилда республика бўйича 16 минг фуқаро Умра зиёратини амалга оширган бўлиб, Тошкент шаҳридан зиёратга икки ярим мингдан зиёд фуқаро бориб келган.


Time: НАТОнинг Варшава саммити «совуқ уруш»дан кейинги энг муҳимидир\n8 июль куни Польша пойтахти Варшавада бошланадиган НАТО саммити, альянснинг «совуқ уруш» давридан кейинги энг аҳамиятли анжуманидир, деб ёзмоқда Time журнали.\nСаммит кун тартибидан кўплаб мураккаб масалалар ўрин олган: Буюк Британиянинг ЕИдан чиқиши, Россия билан муносабат, муҳожирлик инқирози, ИШИДга қарши кураш шулар жумласидан.\nЕИ ва НАТО воситасида мустаҳкамланган Умумий Европа лойиҳаси «Иккинчи Жаҳон урушидан кейинги энг йирик ғоя бўлган эди: агар европаликлар ҳамкорлик қилса, бир-бирини ўлдирмаслиги тахмин қилинганди», — дейди АҚШнинг НАТО Кенгашидаги собиқ доимий вакили Иво Даалдер.\nBrexit эса, асосий ҳамкорлардан бири лойиҳадан чиқишга қарор қилганига оид биринчи ҳолат бўлди.\n«Агар шундай давом этадиган бўлса, Европа сиёсатида миллий манфаатлар умумий манфаатлардан устун кела бошлайди. Ва бунинг оқибати нима билан тугашини иккита Жаҳон уруши тарихини ўрганиб англаш мумкин», — деб ҳисобламоқда Даалдер.\nАммо, Brexitсиз ҳам НАТО Россия билан чегараларда учинчи Жаҳон уруши хавфи ортаётганини муҳокама қилиши лозим эди, деб давом этади Time. RAND Corporation тадқиқотларига кўра, Россиянинг Болтиқбўйига бостириб киришининг олдини олиш учун эълон қилинган 4та батальон эмас, балки 7та бригада керак бўлади.\nБундан ташқари, Россиянинг яядровий арсеналини ҳам унутмаслик керак. Бу борада бир неча минг ҳарбийларни жойлаштириш ёрдам бермаслиги аниқ. Муаллифнинг фикрича, Оқ уй маъмурияти бу нарсани англаган шекилли, Москва билан мулоқотни қайта тиклашга уринмоқчи. Бироқ, ҳозирча у президент Обама муддати поёнига етгунча бошланадими-йўқми, номаълумлигича қолмоқда.\nНима бўлганда ҳам, Россия чегаралари яқинида қўшинларнинг жойлаштирилиши, сиёсий мулоқотни тезлаштирмаслиги аниқ. Аксинча, Россия жавоб чораларига кўл уради, бу билан Европа ўзини хавфсиз ҳис қилмаса керак, дея хулоса қилади нашр.\nОАВ НАТОнинг «қўрқинчли туши» ҳақида маълум қилди


16:47 26.06.2020 (Янгиланган 16:49 26.06.2020)\n“Россия ва Марказий Осиё: пандемиядан сўнгги ҳаракатлар” номли онлайн-конференция иштирокчилари эпидемиянинг иқтисодий оқибатларини бартараф этиш ҳақида ҳам тўхталишди.\nТОШКЕНТ, 26 июн — Sputnik. Примаков номидаги Россия Халқаро иқтисодий алоқалар ва халқаро муносабатлар институтининг собиқ Иттиифоқни ўрганиш маркази раҳбари Елена Кузмина пандемиядан сўнг Россия ва Марказий Осиё республикалари орасида муносабатларни таклашга қанча вақт керак бўлишини айтишди.\n“Россия ва Марказий Осиё республикалари орасида ўзаро савдо-сотиқ (пандемия давом этишига қараб) бир йил ичида қайта тикланади”, - деди Елена Кузмина.\nМутахассис фикрига кўра, маҳсулот айирбошлаш ҳам ошади, лекин фақат алоҳида соҳаларда ва алоҳида мамлакатлар билан. Бу албатта бизнесга ўз таъсирини кўрсатади.\nКузмина айтишига қараганда, Евроосиё Иқтисодий Иттифоқи доирасида мавжуд бўлган интеграцион муаммолар мавжуд, лекин улар тизимли кризисдан дарак бераётгани йўқ. Пандемия мавжуд бўлган муаммоларни кўрсатди. Ундан ташқари барча олдида янги ташқи чақириқлар пайдо бўлди. Лекин давлатлар бир-бири билан ҳамкорлик қилишдан ҳали ҳам манфаатдор.\nЭслатиб ўтамиз, Ўзбекистон ОЛий Мажлиси Қонунчилик палатаси апрел ойининг охирида Республиканинг ЕОИИга кузатувчи мақомида қўшилишини маъқуллаган эди.


01 июн 2020, Тошкент вақти: 21:06\nTelegram орқали Озодликка ҳам юборилган видеода қип-ялонғоч ечинтириб қўйилган йигитни бир гуруҳ йигитлар калтаклайди, унга "ёқиб юбориш ёки сўйиб ташлаш" билан пўписа қилиб, уни орқаси билан пиво бутилкасига ўтиришга мажбурлашади.\nКалтак зарби, ҳақорат ва таҳдидлардан даҳшатга тушиб, дир-дир қалтираётган йигитни зўравонлар гейликни тан олишга мажбур қилади.\nОзодликка маълум бўлишича, бундан 2 ой муқаддам Марғилондаги маҳаллалардан бирида яшовчи 24 ёшли С. Интернет орқали ўзини гей деб таништирган одам билан танишган ва Фарғонанинг Қиргули маҳалласига учрашувга келган.\nБу учрашувни бир гуруҳ гомофоблар атайлаб уюштиргани, С.ни тузоққа тушунтиргани кейин аён бўлади.\nМарғилонлик йигит ўлдирамиз, деб таҳдид қилаётганларга “тема” бўйича танишиш мақсадида SMS юборганини айтади.\nЖазо акциясида қатнашганлардан бири йигитни “итни боласи” деб ҳақоратлайди, “сен Марғилонни шарманда қилдинг” дея юзига мушт туширади.\nБошқаси кўлида ёғоч тўқмоқ билан йигитнинг елкасига уради.\nФарғона вилоят ҳуқуқ-тартибот органларидан бирининг мулозимига кўра, мазкур воқеа юзасидан жиноят иши очилиб, зўравонликни уюштирган ва амалга оширган 4 киши қўлга олинган.\nГомофоблар тарафидан таҳқирланган марғилонлик йигитнинг маҳалладошларидан бири Озодликка унинг шокдан ҳануз ўзига келолмаётганини айтди.\n- Шу воқеа бўлганидан бир неча кун ўтиб бундан милиция хабар топди. С. жуда қаттиқ шокда. Жуда ювош бола. Бу йил Фарғона политехника институтига ўқишга кирган эди. Ўқишдан олдин Paynet да ишлаган, - деди жабрланувчининг маҳалладошларидан бири.\nЎзбек жамиятида жинсий озчиликларга нисбатан тоқатсизлик борлиги маълум.\nЎзбекистонлик Эрбўлат исмли 26 ёшли гей йигит Фарғонада рўй берган ҳодисани “ваҳшийлик”, деб атади.\n- Бу ваҳшийликдан бошқа нарса эмас. Уларнинг нима иши бор ким нима қилиб юргани билан? У гейликни тарғиб қилаётгани йўқку?! Жиноят қилган бўлса милиция бор. Аслида, жиноятчи уларнинг ўзлари. Рухсатисиз видеога олиб, таҳқирлаяпти. “Сен Марғилонни шарманда қиляпсан” эмиш, болани видеога олиб, уни зўрлаётганлар Марғилонни шарманда қиляптику. Бу даҳшат! - деди Эрбўлат.\nЎзбекистондаги бошқа жинсий озчилик вакиллари қатори Эрбўлат ҳам гомофоблар ҳужумига учраганини айтади.\n- Мени ҳам бир марта видеога олиб, таҳқирлашган. Зўрға қутулганман. Милицияга айтсангиз улар ҳам гомофоб, мазах қилади. Ўзбекистонда гей бўлиш хавфли. Шунинг учун иложи борича ориентациянгни бошқаларга билинтирмасдан юришга тўғри келади. Ижтимоий тармоқларда биз “тема”дагилар билан парол сўзлар билан гаплашамиз. Тўлиқ ишонч ҳосил қилганимиздан сўнг учрашувга чиқамиз, - дейди Эрбўлат.\nЎзбекистонликлар гей экани ишонилган йигитни бутилкага ўтиришга мажбур қилгани акс этган видео 2013 йилда ҳам ижтимоий тармоқларда шов-шувга сабаб бўлган эди.\nРоссиянинг Новосибирск шаҳрида олинган видеода қип-ялонғоч ечинтириб қўйилган, юзлари калтакланиб, моматалоқ бўлган йигитни юзига тўппонча ўқталади ва ўзининг орқасига шампан бутилкасини тиқишга мажбур қилинади.\nЎзбекистон Жиноят кодексида бесоқолбозлик учун уч йилгача қамоқ жазоси билан жазоланиши айтилган.


05.07.2018 3402 Views\nҲомиладор аёлларга қандай косметика мос келади?\nҲомиладорлик вақтида ҳар бир аёлда ўзгаришлар даври кузатилади. Бунда ҳам ички, ҳам ташқи ўзгаришлар назарда тутилади. Ойнага қараганда, ўзингизни қониқтирмайдиган аксингизни кўришга тўғри келади. Ва бунда пигментли доғларнинг ҳеч қандай алоқаси йўқ. Шунчаки худди олдингидек жонли ва латофатли кўринишни истайсиз. Аммо ҳолатингиз камтарроқ яшашни талаб қилади. Косметика-чи?\nУшбу саволга жавоб беришдан олдин ҳомиладор аёллар терисининг ҳолати ҳақида тушунча ҳосил қилиш керак. Уларда таъсирчанлик ошади, сўрувчанлик хусусияти кучаяди, тери тури ўзгариши ҳам мумкин (қуруқ юз ёғлига ёки нормал ҳолатдагиси ёғлига айланиши мумкин). Шу билан бирга, бўлажак оналар таркибида спирт, крем бўлган косметикалар, декоратив косметика ва фаол қўшимчали воситаларни қўллаши мумкин эмас. Яхшиси, таъсирчан тери учун бирор-бир восита танлаш ёки ҳомиладорлар учун яхши косметика қаерда сотилишини билиш ва барча керакли нарсаларни харид қилиш лозим. Агар истак бўлса, декоратив воситалар ва кундалик пардозни доимий пардозга алмаштириш мумкин. Фақат бўёвчи моддаларни қўллаш муолажаси ҳомиладорликдан аввалроқ амалга оширилиши керак.\nШунингдек, ҳомиладор аёллар медикаментозли таъсир қилувчи косметик муолажаларга йўламасликлари лозим. Буларга ботокс, лазерли силлиқлаш, мезотерапия, чуқурлаштирилган пилинг киради. Ушбу барча муолажалар, албатта, оғриқсизлантирувчи воситаларни организмга юбориш йўли билан амалга оширилади. Пигментли доғларга қарши курашиш мақсадида пилинг муолажасига бормаслик учун чучук қатиқ, лимон, бодрингдан ниқоб тайёрлаш мумкин.\nКўпчилик ёш оналар тери чўзилишидан қўрқишади. Бунга йўл қўймаслик учун лосьонлар ва махсус кремлар ёрдам беради. Улар терини намлантириш ва озиқлантириш учун самарали воситалар ҳисобланади. Бу мақсадлар учун болалар кремлари мос келади. Душ қабул қилаётган вақтда совуқ ва иссиқ сувни галма-гал ишлатиш мақсадга мувофиқ. Сув оқимида чўзилишга учраган жойларни уқалаш лозим (сон, думба қисми, қорин). Ҳомиладорлик вақтида уқалаш ортиқчалик қилмайди. Асосийси, уни техник ускуналарсиз бажариш лозим. Акс ҳолда электр токи бутун танага салбий таъсир кўрсатиши мумкин.\n01.06.2018 3361 Views\n16.05.2018 13478 Views\nСочларнинг тўғри парвариши\nСочларингиз соғлом ва парваришланган кўринишга эга бўлишини истайсизми? Сизга зарур бўладиган бир неча тавсиялар қуйидагилар!\nСоч ювишдан аввал, албатта, сочларни тараб олишни одат қилинг, бу билан уларни бироз жонлантириб оласиз. Бошни фақат шампунь билан ювган мақсадга мувофиқ, у сочингиз турига мос келиши керак. Ювиш вақтида шампунни сочларингизнинг бутун узунлиги бўйлаб суришга ҳаракат қилинг, буни аввалдан озроқ кўпиртириб олган ҳолда бажаринг.\nШампундан сўнг ўша маркадаги бальзам ёки кондиционер ишлатинг ёхуд бувиларимиз даврида қўлланилган халқона услублардан фойдаланинг: мойчечак, қичитқи ўт, липа ёки ялпиз қайнатмаси бўлиши мумкин. Эринчоқлик қилманг, сочларингизни табиатнинг мўъжизакор ўтлари билан сийланг ва улар сизга жилокорлик, хажмжорлилик ва ички куч орқали жавоб қайтарадилар.\nСочларни қуритишни уларни сочиқ билан енгил ўраб қўйишдан бошланг. Ҳеч қачон сочларни ишқаламанг, бир неча бор сочиқ намлангач, уларни табиий ҳолатда қуритишга ҳаракат қилинг, бунда ёғоч тароқдан фойдаланинг.\nВа, албатта, сочларингизни исталган ниқоблар билан озиқлантиришни унутманг, бунинг учун дўкондан сотиб олингани ҳам, ўз қўлларингиз билан тайёрлангани ҳам мос келади. Ахир йиллар ўтиб, нафақат теримиз, балки сочларимиз ҳам қарийди.\n10.05.2018 4540 Views\nҲозирда ихтисослашган дўконлар ва дорихоналарда юз териси парвариши учун кремлар, зардоблар, мазьлар ва бошқа воситалар тақдим этилган. Аммо, афсуски, улар ҳар доим ҳам ёрдам беравермайди ва юқори нархлар ҳамма аёлга ҳам мос келавермайди. Одатда, косметик муолажалар ва жарроҳлик операциялари ижобий натижалар кўрсатади, аммо бунда ҳам ҳар бир аёлнинг ҳамёнига улар тўғри келмайди. Шунга қарамасдан, тушкунликка тушиш ярамайди, ахир бугунги кунда таъсир кўрсатувчи қиммат бўлмаган воситаларни танлаб ҳам латофатли кўринишга эга бўлиш осон. Ва уларни қандай олишингизнинг аҳамияти йўқ: хоҳ дўкондан сотиб олинг ёки ўзингиз мустақил равишда яратинг.\nУй шароитидаги ёшартирувчи воситалар\nЎзингиз мустақил юзга ниқоб ва кремлар тайёрлашингиз учун кўп ҳаракат талаб қилинмайди. Шунингдек, ингредиентларни сотиб олиш учун ҳам айтарли маблағ сарфлаш шарт эмас. Эҳтимол, музлатгичингизда юз териси парваришида самарали воситани тезда ва осон тайёрлаш учун маҳсулотлар топилар.\n1. Тери таранглигини сақлашда юзни оқартирувчи ва намлантирувчи оддий сметана ёрдам беради. Ёғли маҳсулот танлаб, яхши эффектга эга бўлинг. Сметана ўрнида оддий қаймоқ ишлатса ҳам бўлади. Терига хона ҳароратидаги сметана ёки қаймоқ суринг ва ушбу ниқобни юзда ярим соат давомида ушлаб туринг. Мазкур вақт тугагач, теридан воситани сутга ботирилган, стерилланган пахта билан артиб ташланг.\n2. Алоэ – ёшликни сақлаш учун ажойиб восита. Ушбу ўсимлик терининг қайта тикланишини оширувчи ва коллаген синтезини тезлатувчи моддаларни ўзида сақлайди. Шундай қилиб, алоэ баргларидан олинг, уларни тоза пахтали матога ўранг ва совуққа қўйинг. Икки ҳафтадан сўнг баргларнинг қорайган қисмларини олиб, уларнинг сувини сиқиб чиқаринг. Ниқобни тайёрлаш учун алоэ суви ва асалдан фойдаланинг, бунда уларни бир хил мутаносибликда олинг. Юзга ҳосил бўлган воситани суринг ва 15 дақиқа ушлаб туринг. Ниқобни мойчечакдан қилинган илиқ эритма билан ювиб ташланг.\nҲаётда содир бўладиган шиддатли ҳодисаларга қарамасдан, тўғри овқатланиш, кун тартиби, спорт билан шуғулланиш ҳақида ҳам унутманг. Сизга соғлом, яшнаб турувчи кўриниш ва қувноқ кайфият бағишловчи қоидаларга амал қилиб яшанг. Қуйидаги тавсияларни ёдда тутинг ва уларга риоя этишга ҳаракат қилинг:\n- кечаси соат 12 гача ухлашга ётинг ва суткасига 8 соатдан кам бўлмаган вақт давомида ухланг;\n-дам олинг, ўзингизни оғир ишлар ва ҳаддан ташқари жисмоний оғирликлар билан қийнаманг;\n-эрталаб жисмоний машқлар қилинг, бассейнга боринг, шейпинг ёки аэробикага аъзо бўлинг;\n-кунига кам-кам миқдорда 5-6 марта тановул қилинг;\n-юз терисини мунтазам парвариш қилинг, уйқудан олдин косметикани ювиб ташланг, юзни ёрқин қуёш нурлари ва қишки совуқдан ҳимоя қилинг.\nУшбу қоидаларга риоя қилиб, сиз терингизнинг соф кўринишини кўп йиллар сақлай оласиз. Албатта, кексаликдан қутулиш имконсиз, аммо жозибадорликни сақлашга бемалол эришиш мумкин. Ёдда тутинг, ётган тош остидан сув оқмайди. Кичик уринишларга қўл уриб, ёшлигингизни узайтирасиз ва атрофдагиларнинг ҳайратга тўла нигоҳларини ҳис қиласиз, бу, албатта, ёқимли.\n03.05.2018 7877 Views


табиий - Parstoday\nгермания олимлари коронавирусни ўлдирадиган табиий маҳсулотни аниқлади\nноябр 18, 2020 11:27\nНемис олимлари танадаги коронавирус инфекциясининг 97 фоизини ўлдирадиган табиий маҳсулотни кашф этди. Ульм университети тиббиёт маркази қошидаги Молекуляр вирусология институти мутахассислари томонидан коронавирусни ўлдирадиган табиий маҳсулотлар аниқланди.\nноябр 04, 2018 10:32\nЖигардаги касалликларни баҳорда даволаган маъқул, ҳар қандай жигар хасталигини беҳи суви яхши даволайди. Бунинг учун беҳи шарбатидан кунига бир-икки коса ичиш керак бўлади. Неча кун ичиш касалликнинг оғир-енгиллигига, эски-янгилигига қараб белгиланади.\nТабриз – ислом оламининг ёрқин юлдузи\nсентябр 22, 2018 12:26\nТабриз шаҳри Эрон халқининг тарихини, табиатини, қаҳрамонлигини ва ҳунармандчилигини талқин этиб, баён этадиган жойдир. Табриз ўзининг узоқ тарихи билан ва гўзал ҳамда жозибадор табиати билан кўплаб сайёҳларни ўзига жалб этади.\nсентябр 04, 2018 13:24\nҚадимий Табриз шаҳрининг ғарбий томонида, Масжиди жоми тӯғрисида Табризнинг энг машҳур ва тарихий уй, Хонаи Машрута жойлашган. Хонаи Машрута Қожор даври меъморчилиги асосида қурилган бӯлиб, Табриз шаҳрининг Машрута Инқилоби замонидаги ӯрни ва бу ҳодисанинг аҳамиятли бӯлганлигидан дарак беради. Хонаи Машрута биноси ҳижрий-шамсий 1375 йили Машрута музейига айланди ва бу ерда Машрута замонининг муҳим ҳужжат ва тарихий асарлари сақланади.\nавгуст 04, 2018 13:17\nҚӯриқхоналар ҳайвонларнинг бирор бир турини сақлаш учун мӯлжалланган бӯлиб, улардан табий манбаларни сақлаб қолиш учун фойдаланишади. Жаҳон бӯйлаб 600 табий қӯриқхоналар мавжуд бӯлиб, улардан 12-си Эронда жойлашган.\nиюл 29, 2018 13:40\nЮНЕСКО томонидан йӯлга қӯйилган ва инсон ва атроф-муҳит муносабатларини аниқлайдиган лоиҳаларидан бири инсон ва табий қӯриқхоналарга ажратилган.\nСаратонни ўлдирувчи табиий маҳсулот\nЯнвар 14, 2018 10:47\nСаримсоқ пиёзСаримсоқ инсон организмини нафақат қонхўр паразитлардан ҳимоя қилиб, иммун тизимлари хужайраларини активлаштириш ва саратонга муносиб жавоб қайтара олиш хусусиятига эга. Кўпгина илмий тадқиқотлар,\nИлмий янгиликлар сари\nоктябр 02, 2017 11:47\nДенгиз маҳсулотлари ва баллиқнинг гўшти бошқа гўштларнинг ўртасида энг зарарсиз гўшлардан ҳисобланади. Денгиз маҳсулотлари гўшти В, А, Д витаминлар, ҳамда калций фосфор ва бир оз темирга эгадир. Шур денгизларда яшайдиган балиқлар кўп миқдор йод моддасига эга бўлишади. Эслатиб ўтамизки денгиз маҳсулотлари жуда оз натрий моддасига эгадир ва шунинг учун уни тузни кам истеъмол этадиган шахсларга тавсия этилади.\nЭрон кичик кӯллари билан танишамиз\nсентябр 24, 2017 14:22\nАнзалий бандаргоҳининг жанубида жойлашган Анзалий кўлининг майдони 100 кв.ккилоиетрни ташкил қилади. Бу кўл катта экологик ва ҳайвонот дунёси (флора ва фауна) ни ўрганиш жиҳатидан уни худди текин илмий лаборатория сифатида баҳолаш мумкин.\nТарихнинг ўчмас кунлари\nавгуст 27, 2017 12:45\nБугун якшанба Ҳижрий-шамсий 1396-чи йил шаҳривар ойининг 5-чиси Ҳижрий- қамарий 1438-чи йил зил-ҳижжа ойининг 5-чиси Ва милодий ҳисоб билан 2017 йил август ойининг 27-чи кунидир.


"Бухоро" клуби футболчиларида коронавирус аниқланганлиги борасида расмий хабар\n20 июль, 2020, 14:15\nТеглар:Суперлига | Бухоро\nВирус футболимизга кириб келди\nИнтернетда "Бухоро" клуби футболчилари коронавирусга чалингани борасида хабарлар тарқалди.\nШундан сўнг, клуб матбуот хизмати жамоанинг телеграмдаги саҳифасида расмий хабар чоп этди. Унга кўра, жамоада вирус аниқланган.\n- 17 июль куни Санитария эпидемиологик станцияси ходимлари томонидан жамоамиз аъзоларидан тест таҳлиллари олинган эди. Кеча ушбу тест таҳлилларига кўра, 8 нафар футболчимизда касаллик гумони аниқланди, - дейилган клуб хабарида.\nБундан аввалроқ, "Бунёдкор", "Сурхон", "Пахтакор" клубида инфекция аниқланган футболчилар бор эди.


Онлайн машғулотлар давом этмоқда – O'zbekiston Milliy paralimpiya qo'mitasi\nОнлайн машғулотлар давом этмоқда\nNews Пара дзюдо Пара таэквондо\nБугун ZOOM видеоконференц дастурида Ўзбекистон Миллий Паралимпия ассоциацияси спортчиларининг навбатдаги онлайн машғулоти бўлиб ўтди. Машғулотларни Ўзбекистон Миллий Олимпия қўмитаси президенти Рустам Шоабдураҳмонов ва Ўзбекистон Миллий Паралимпия ассоциацияи раиси Мухторхон Ташходжаев кузатиб борди.\nДастлаб, Исломжон Мамажонов бошчилигидаги Пара дзюдо бўйича Ўзбекистон терма жамоаси аъзолари белгиланган режа асосида уй шароитида қандай шуғулланаётганликларини кўрсатиб беришди. Сўнгра, Пара стол тенниси бўйича терма жамоа бош мураббийи Нодира Бурхонхўжаева ҳамда Пара таэквондо бўйича терма жамоа бош мураббийи Бобур Қўзиев ҳам ўз шогирдлари билан онлайн машғулотларни намойиш қилишди.\nМашғулотлар якунида сўз олган Миллий Олимпия қўмитаси президенти Рустам Шоабдураҳмонов Паралимпия ассоциацияси раҳбариятига, тренерларга ва спортчиларга юзланиб, уларга ўз миннатдорчилигини билдирди ва кимда қандай муаммо ва таклифлар бўлса, барчасини кўриб чиқишга тайёр эканини яна бир бор таъкидлади.\nМарказлашган ҳолда давом этувчи Суперлига тақвими билан танишинг\nШифокор паратаэквондочилар билан учрашув ўтказди


Томорқачиларнинг кўмакчиси – Сурхон тонги\nБош саҳифа / Қишлоқ хўжалиги / Томорқачиларнинг кўмакчиси\nИюн 5, 2019\tҚишлоқ хўжалиги Изоҳ қолдириш 590 Кўрилди\nПомидорнинг килограмми бозорда арзонлашмаяпти. Сабаби аён, кейинги пайтларда фермер хўжаликлари далалари ҳамда томорқачилар ҳовлисидаги очиқ майдонларда помидор ниҳолларини кўкартириш ва сифатли ҳосил олиш анча мушкул иш бўлиб қолди.\nҚуёш нурларидан баҳраманд бўлган помидор истеъмол қилиш одамларга ҳар хил касаллик ва зараркунандалар таъсири оқибатида тобора орзу бўлиб бораяпти.\nТадбиркор деҳқонларимиз эса очиқ майдонларда помидор етиштириш мушкуллигини инобатга олиб, иссиқхоналарда помидор ниҳолларини ўстириб, мўл ҳосил олишаяпти. Бугун Термиз шаҳри бозорларига чиқарилаётган помидор, бодринг ва бошқа сабзавот маҳсулотларини “Намуна”, “Халқобод”, “Дўстлик” СИУлар ҳудудида яшовчи аҳоли томорқаларида барпо этган иссиқхоналарда етиштиришаяпти. Иссиқхоналарда парваришланаётган бодринг ва помидор кўчатларини эса шу иш билан муттасил шуғулланиб келаётган омилкор деҳқонлар етиштиришади. Аҳолининг кўпчилиги яхши биладиган моҳир кўчат етиштирувчи деҳқонлардан бири — Термиз туманининг “Солиобод” маҳалласи тасарруфидаги “Қумқишлоқ” гузарида яшовчи Тўлқин Аноров. У жорий йилнинг эрта баҳорида иссиқхонасида 150 минг тупдан зиёд бодринг, помидор, булғор қалампири, бақлажон сингари сабзавот кўчатларини тайёрлаб, томорқачиларга тарқатганди. Бугун шаҳар аҳолиси томорқадорлар етиштирган помидор, бодринг ва бошқа сабзавот маҳсулотларини севиб истеъмол қилишаётган экан, бунда деҳқонлар қатори кўчатчи Тўлқин Аноровнинг ҳам катта улуши бор.\nКўчат етиштириш — ўзига яраша машаққатли ҳамда илм талаб қиладиган иш. Қишлоқдаги 29-умумтаълим мактабида руҳшунос бўлиб ишлаётган Тўлқин Аноров дарсдан бўш вақтлари оила аъзолари билан иссиқхонада турли сабзавотлар кўчатини етиштиришни эплаяпти ва оила меҳнати ҳисобига фаровон турмуш кечираяпти.\nОлдинги Археолог яратган боғ\nКейинги Хомашёдан тайёр матогача!\nDehqonga hosil yetishtirish qanchalik mashaqqatli bo‘lsa, uni yig‘ib olish ham sertashvish yumush. G‘allakorlarimiz kechagina dalaga …\nМай 15, 2018\t5,188\nФеврал 27, 2017\t4,161\nШерободнинг ботир фарзанди\nСпорт одам танламайди\nФеврал 28, 2017


ENTER Engineering компанияси ишчилари нимадан норози бўлишгани маълум қилинди\nТармоқларда ENTER Engineering компаниясига тегишли объектларнинг бирида норози кайфиятдаги ишчилари билан боғлиқ видеолавҳа тарқалди. Компания ушбу ҳолатга изоҳ берди.\nТаъкидланишича, ҳодиса бугун, 21 октябрь куни Қашқадарё вилоятида содир бўлган. Ишчилар ошхонадаги моноблок (электрон ўтказувчи тизим) ишламай қолгани сабаб норози бўлган. Техник муаммолар сабаб ишчилар ҳар кунлик овқатларини оломай қолишган. Шундан сўнг улар норозиликларини билдирган.\nИшчилар маошлари тўланмагани сабабли норози кайфиятда юришди деган хабар ҳақиқатга тўғри келмаслиги билдирилди. Ҳозирда техник муаммолар ҳал этилган ва компания раҳбарияти вазиятга ойдинлик киритиш учун Қашқадарё қилоятига жўнаб кетган.\nх т х 25 октябр 2020 08:55\nголландияда 101 узбек бирнеча кун оч колдириб кейин нон беришган ,шунда хам улар нонни талашмаган.сенлар кимни алдаяпсанлар.узбек хеч качон овкат учун жанжал ё исён килмайди.\nКимсан 22 октябр 2020 17:45\nОвкат учун булмаган орият учун булган.кашкадарё овкат учун бу ишни килмайди инсон нафсониятига тегманглар\nРеалист 22 октябр 2020 12:34\nЁлғон уч хил бўлади.\nЮқоридаги мақола иккинчисига тўғри келади.\nМаълумот учун рахмат,сизга респект.Аждархо ўлса хам, думида илонникича жони қолади дейишадику.\nЖамшид 22 октябр 2020 10:38\nЗиёда 22 октябр 2020 09:00\nТу́ппа ту́гри....овкат учун эмас... У́зларини оклаш учун бу Бир бахона ..шундогам асаби бузилган инсонларни бу гапга ишонтириш осон эмас ...бу́киб у́лмагунча ту́ймайди бу амалдорлар....\nХолис 22 октябр 2020 01:35\nEnter Engineering, Eriel ва Яна бир катор компаниялар хорижда ташкил килинган асли самаркандлик Бахтиер Фозилов га тегишли. Лекин б/у нефтесервис Eriel компаниясини 2000 йилнинг бошидан тезда ривожланишида Рустам Иноятовнинг дастаклаши , яьни угли Шариф ва бир катор хафсизлик хизмати собик ходимлари билан хамкорлик самараси булди. Миллиардлик контрактлар тендерларда ва тендерсиз шоу компанияга давлат томонидан топширилиб келинмокда. Зеромакс ва Гулноранинг 2013 йилдан кейин кудрати сунгандан кейин ва янги хокимият даврида бу компаниялар учун олтин давр бошланди. Катта куев хам шерикликга кушилган. Хозирги кунда амалга ошаетган хамма катта лойихалар шу компания иштирокида амалга ошмокда. Мисол, нефегаз сохасидаги GTL 2-3 млрд.$, актор бошка лойихалар, Фаргона НПЗ, Хумо саройи, Самарканд янги аэропорти, махсус туристик мажмуасси, ва хакозолар. Маблаг чегараланган, имкониятлар хам, олинган мажбуриятлар ва кредитлар огир.\nСурхон 21 октябр 2020 22:54\nИЛХОМЖОН 21 октябр 2020 21:14\nХакийкий чузма лагмон\nШаша 21 октябр 2020 20:36\nХаммаси пал ун\nДаврбек 21 октябр 2020 18:54\nОвқат учун бунақа бўлмайди. Ҳаммаси бир бўлган.\nЎзбекистон янгиликлари » Ҳодиса » ENTER Engineering компанияси ишчилари нимадан норози бўлишгани маълум қилинди


Тўрт нафар афғон расмийси Кобулда отиб кетилди\n19 май 2022, Тошкент вақти: 01:04\nКобулда террор ҳужумига учраган автомашиналардан бири.\nАфғон расмийларининг айтишича, номаълум ҳужумчилар тўрт нафар ҳукумат хизматчисини пойтахтда отиб ўлдирган.\nКобул полициясининг матбуот котиби Фирдавс Фарамарз қуролланган кишилар Қишлоқ хўжалиги ва тараққиёти вазирлигига тегишли юк машинасини ўққа тутганини айтди.\nВазирлик матбуот котибининг билдиришича, ҳукумат амалдорлари Майдан Вардак вилоятига кетаётганда қуролланган шахслар томонидан машинаси тўхтатилиб, отиб ташланган.\nОхирги пайтлар Афғонистонда ҳукумат мансабдорларини, фаоллар ва журналистларини ўлдириб кетиш ҳолатлари кўпайиб кетган.\nАфғонистон ҳукумати ва АҚШ расмийлари бунда Толибон ҳаракатини айбламоқда, ҳаракат эса бу қотилликларга алоқаси борлигини инкор этмоқда.\nМамлакатда ҳам Толибон, ҳам ИШИД жангарилари фаолият олиб боради. Хуружлар сони, айниқса, Қатар пойтахти Доҳада Афғонистон ҳукумати ва Толибон ҳаракати вакиллари ўртасидаги тинчлик музокаралари боши берк кўчага кириб қолганидан сўнг кўпайиб кетган.


FT: ГФР ЕИнинг ягона армиясини ташкил этиш ғоясини илгари суриш ниятида\n16:18 / 03.05.2016\nГермания Европа Иттифоқи мамлакатларини Ягона Европа армиясини ташкил этиш бўйича амалий чораларни кўришга чақириш ниятида, деб ёзмоқда Британиянинг Financial Times нашри.\nГазетанинг маълумотларига кўра, Германия раҳбарияти ушбу масала юзасидан расмий таклифни июль ойидаёқ билдиради. Унда қуролли кучлар ҳаракатларини мувофиқлаштириш мақсадида Европа Бош штаби, ЕИ мудофаа вазирлари кенгашини ташкил этиш ҳамда ҳарбий техникаларни ҳамкорликда ишлаб чиқиш ва улардан биргаликда фойдаланишга оид режалари акс этади.\nБундан ташқари расмий Берлин киберхавфсизлик соҳасида ҳамкорликни кучайтириш таклифини ҳам илгари суради.\nЕвропанинг аксар мамлакатлари қуролли кучларининг бирлашувига салбий ёндошиб, уни НАТОнинг бир кўриниши сифатида баҳолашади. Бироқ Германия ЕИни ўз ташаббусининг аҳамиятли эканига ишонтира олса, бу ташкилотнинг ҳарбий салоҳиятини кучайтиришда муҳим қадам бўлади, деб хулоса қилади FT.\nСўнгги вақтларда Европа минтақасида мудофаа харажатлари ошгани хусусида аввал хабар қилинган эди.


Жамоат намози – савоби улуғ ибодат. Ибн Умар розияллоҳу анҳумодан ривоят қилинади. Расулуллоҳ соллаллоҳу алайҳи васаллам: “Жамоат намози ёлғиз ўқилган намоздан йигирма етти даража афзалдир”, дедилар (Имом Бухорий, Имом Муслим ривояти).\nЖамоат намозининг савобини билганингизда эди... Абу Дардо розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Бомдод ва хуфтон намозларидаги (жамоатга) ҳозир бўлишни лозим топ. Агар шу икки (намоз)нинг (жамоат билан ўқишдаги) савобини билганларингизда эди, эмаклаб бўлса ҳам келардингиз”, дедилар (Имом Табароний ривояти).\nЖамоат намози – гуноҳларга каффорот бўлади. Абу Убайда (розияллоҳу анҳу)дан ривоят қилинади. Расулуллоҳ соллаллоҳу алайҳи васаллам айтдилар: “Жума куни бомдод намозининг жамоатда ўқилганидан кўра афзал намоз йўқдир. Ким унда иштирок этса, гуноҳлари мағфират қилинади, деб ҳисоблайман” (Имом Ҳоким ривояти).\nЖамоат намози – кечани бедор ўтказганнинг савобига ноил этади. Расулуллоҳ соллаллоҳу алайҳи васаллам: “Ким хуфтон намозини жамоат билан ўқиса, гўё кечанинг ярмини бедор ўтказибди. Ким бомдод намозини жамоат ила адо қилса, гўё кечанинг барчасида намоз ўқибди”, дедилар (Имом Муслим ривояти).\nЖамоат намози – мўминлик белгиси. Абу Саид Худрий розияллоҳу анҳудан ривоят қилинади. Расулуллоҳ соллаллоҳу алайҳи васаллам бундай дедилар: «Қачон масжидга боришга одатланган кишини кўрсангизлар, унинг иймонли эканига гувоҳлик беринглар. Чунки Аллоҳ таоло бундай марҳамат қилган: “Аллоҳнинг масжидларини фақат Аллоҳга ва охират кунига имон келтирган, намозни баркамол ўқиган, закот берган ва фақат Аллоҳдангина қўрққан кишилар обод қилурлар” (Тавба сураси, 18‑оят) (Имом Термизий ривояти).\nЖамоат намози – Қиёматда нур бўлади. Расулуллоҳ соллаллоҳу алайҳи васаллам: “Қоронғуда масжидлар сари юрганларга Қиёмат кунидаги тугал нур хушхабарини беринг!” дедилар (Имом Термизий ривояти).\nАллоҳ таоло барчамизни Ўзининг ибодатида собитқадам қилсин. Беш вақт намозни Ўзининг уйларидан бир уй бўлмиш – масжидда холис Ўзининг розилиги учун адо этишимизга тавфиқ ато этсин.\nШунингдек, намоз инсонни яна кўплаб касалликлардан ҳимоя қилади. Масалан, суякларнинг мўртлашиши, умуртқа поғонасининг эгилиши ва камҳаракатлилик натижасида юзага келадиган бошқа бир қанча касалликларнинг одини олади.


Вазирлик гўшт нархи кўтарилишига таъсир қилган асосий омилларни санади | Qalampir.uz\nВазирлик гўшт нархи кўтарилишига таъсир қилган асосий омилларни санади\nЖамият\t26 Октябрь 2020 12:34 8930\nМарказий банк раиси кимлар гўшт нархини сунъий пасайтиришга уринаётганини айтди\nИқтисодий тараққиёт ва камбағалликни қисқартириш вазирлиги мамлакатда инфляция даражаси ва унинг ўзгарувчанлиги омиллари ҳақида маълумот берди ва гўшт нархининг ошиши омилларига тўхталиб ўтди.\n• ем-хашак базаси учун хомашё, ҳусусан, пахта хомашёси, пўстлоқ ва ем аралашмаси захираларининг мавсумий камайиши. Бу ўз навбатида, мазкур маҳсулотларнинг биржа нархларининг мос равишда 17%, 21% ва 27%га ошишига олиб келди;\n• Қозоғистон томонидан экспорт чекловлари туфайли қорамол импортини қисқариши. Мисол учун 2020 йилнинг 8 ой натижасига кўра, мамлакатда 25 минг бош йирик ва 12,5 мин бош майда қорамол импорт қилинган. 2019 йилнинг 8 ойлик натижаларига кўра, мазкур кўрсаткичлар мос равишда 146 минг ва 258 минг бош қорамолни ташкил қилган;\n• 2020 йилнинг август ойи ўрталарида карантин чекловларининг олиб ташланганидан сўнг фаолиятини тиклаган оммавий овқатланиш корхоналарининг гўшт ва гўшт маҳсулотларига бўлган талабининг ошиши.\nСентябрь ойида ФАО индекси бўйича гўшт нархининг глобал конъюнктураси жорий йилнинг январь ойидан буён кузатилган умумий пасайиш тенденциясини давом эттириб, август ойига нисбатан бироз (0,9 ф.б.га) тушиб, ўртача 7,4 фоизга камайди. Йиллик ҳисобда, индекс ўтган йилнинг мос ойидаги қийматидан 9,5 фоизга камайди. Шу билан бир вақтда, қўй гўшти нархлари Австралиянинг юқори мавсумий таклифи туфайли тушган. Аксинча, парранда гўштининг юқори котировкалари халқаро савдонинг жадал суръатлари ва Бразилиядан чекланган экспорт таъминоти билан қўллаб-қувватланган. Бразилия маҳсулотларининг котировкалари ўсиши Австралия маҳсулотларининг нархининг пасайиши билан деярли қопланганлиги сабабли, қорамол гўшти нархи барқарор бўлиб қолди, бу эса барча бозорлар олдида турган импорт талабида акс этди.\n“Юқоридаги омиллардан ва дунё ҳамда мамлакатимиздаги гўшт нархларининг ҳамоҳанг ҳаракатидан келиб чиқиб, гўшт маҳсулотлари нархининг ўсиши нафақат ташқи омиллар, балки ички бозорлардаги тартибга солиниш механизмларининг самарасизлиги туфайли юзага келган дейиш мумкин. Бу, ўз навбатида, ишлаб чиқариш даражасининг камтарона ўсишига қарамасдан, гўшт маҳсулотларини етказиб беришнинг етарли даражасини таъминлаш учун озуқа базасининг ривожланмаганлиги билан боғлиқ”, дейилади вазирлик шарҳида.\nМаълумот учун, жорий йилнинг сентябрь ойида озиқ-овқат маҳсулотлари нархлари ўсиши тезлашди ва 2,2 фоиз даражасида шаклланди (2019 йилнинг сентябрь ойида – 1,4 фоиз). Мазкур ҳолат ойлик инфляция даражасининг 0,92 фоиз бандга ўсишида намоён бўлди. Шундай қилиб, 2020 йил бошидан буён озиқ-овқат маҳсулотлари инфляцияси 7,5 фоиз (2019 йилнинг шу даврида – 8,5 фоиз) даражасида ва йиллик ҳисобда – 17,7 фоиз (17,5 фоиз) даражасида шаклланди.\nГўшт маҳсулотларининг нархи сентябрда 3,8 фоизга ўсди. Қўй гўшти 5,7 фоизга, мол гўшти 5,0-5,4 фоиз оралиғида, қийма 4,2 фоизга, колбаса 1,8-1,9 фоиз оралиғида, балиқ ва балиқ консервалари ўртача 0,5 фоизга, парранда гўшти ва гўшт маҳсулотлари 0,3 фоизга қимматлашди.\n28 Февраль 13:38 52767\n28 Февраль 12:08 51182\n02 Март 17:10 29659\n28 Февраль 10:04 27856\n28 Февраль 21:38 23608


Бир нечта фуқарони катта пулга чув туширган бухоролик Жульетта\nСмартфон экрани қизнинг кўзини “илма-тешик” қилиб ташлади\nГенерал коррупция ортидан умрбодга қамалди\nЖами овоз: 53 та.\nЖами овоз: 8817 та.\nЖами овоз: 3319 та.\nИчки ишлар органларига Яшнобод туманида яшовчи фуқаро, 61 ёшли Д. Р.дан ариза келиб тушди. У ўз мурожаатида Х.Жульеттага нисбатан қонуний чора кўрилишини сўраган. Маълум бўлишича, Х.Жульетта Д.Р.нинг ўғлини Кореядаги автозаводлардан бирига ишга жойлаб қўйиш эвазига 1500 АҚШ долларини олиб, ваъдасини бажармаган.\n"Хабар" нашрининг маълумот беришича, тергов ишлари давомида асли Бухоро вилоятида яшовчи 55 ёшли фуқаро ҳеч қаерда ишламаслиги ва фуқароларни хорижга ишга жўнатиш ваколати йўқлиги маълум бўлди. Шунингдек, гумонланувчи Д.Р.дан олган пулларни ўз эҳтиёжлари учун ишлатиб юборганлигини тан олган.\nТошкент шаҳар ИИББ ходимлари томонидан гумондорнинг худди шу турдаги яна бошқа жиноятларга ҳам алоқаси борлиги аниқланди. Жумладан, Х.Жульеттанинг ваъдасига учган яна олти нафар шахс айни вақтда ариза билан ички ишлар органларига мурожаат қилган. Жабрланганлар орасида Тошкент шаҳридан ташқари, Навоий ва Бухоро вилоятида яшовчи фуқаролар ҳам бор. Гумонланувчидан кўрилган зарарнинг умумий миқдори 9 минг АҚШ долларини ташкил этган.\nКиритилди: 12:14 12.08.2018. Ўқилди: 914 марта. Фикрлар сони: 0 та.\nКампирини ўлдириб қўйган сурхондарёлик чол: «Ярашиб...


Тожикистон Фанлар Академияси бугун мамлакат ҳудудида 8 минг йиллик цивилизация асарлари топилганини маълум қилди.\nПойтахт Душанбедан 200 километр нарида жойлашган Кўлоб шаҳри ҳудудида 8 минг йил олдин оловга сиғинувчи одамлар яшаган. Маълумки, оловга сиғинган одамлар худоси Зардушт ҳисобланади. Зардуштийлик Марказий Осиё ва ҳозирги Эрон ҳудудларида насронийлик ва ислом динларидан олдин тарқалган.\nАрхеологлар гуруҳи аъзоси Татьяна Филимонованинг билдиришича, Кўлоб яқинидаги ушбу жой ҳали очилмай туриб, зардуштийлар цивилизацияси бу ерда 6 минг йил олдин бўлгани тахмин қилинган эди.\nТопилган ашёлар орасида тошдан ясалган асбоблар, ичига кул ва кўмир солинган қутилар ва бир пайтлар олов ёниб турган меҳроб ҳам бор.